02009D0713(01) — LV — 01.01.2022 — 006.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīts ar:









▼B

EIROPAS PARLAMENTA PREZIDIJA LĒMUMS

(2008. gada 19. maijs un 9. jūlijs)

attiecībā uz Eiropas Parlamenta deputātu nolikuma īstenošanas pasākumiem

2009/C 159/01

SATURA RĀDĪTĀJS I SADAĻA – DEPUTĀTU PILNVARU ĪSTENOŠANA Nodaļas: 1. Deputātu alga 2. Medicīnas izdevumi 3. Apdrošināšana pret risku, kas saistīts ar deputātu pilnvaru īstenošanu 4. Izdevumu atmaksa 5. Personīgo līdzstrādnieku palīdzība 6. Materiālo labumu finansēšana II SADAĻA – DEPUTĀTU PILNVARU BEIGAS Nodaļas: 1. Pārejas pabalsts 2. Vecuma pensija 3. Invaliditātes pensija 4. Apgādnieka zaudējuma un bāreņa pensija III SADAĻA – VISPĀRĒJI UN NOBEIGUMA NOTEIKUMI Nodaļas: 1. Maksāšanas kārtība 2. Maksājumu izlīdzināšana un līdzekļu atgūšana 3. Citi vispārēji finanšu noteikumi 4. Nobeiguma noteikumi IV SADAĻA – PĀREJAS NOTEIKUMI







I

SADAĻA

DEPUTĀTU PILNVARU ĪSTENOŠANA







1.

NODAĻA

Deputātu alga

1. pants

Tiesības uz algu

No dienas, kad deputāti sāk pildīt savus pienākumus, līdz tā mēneša beidzamajai dienai, kurā deputātu pilnvaras beidzas, viņiem ir tiesības saņemt Nolikuma 10. pantā paredzēto algu.

2. pants

Pārklāšanās novēršanas noteikumi

1. Algu, ko deputāts saņem saistībā ar citā parlamentā īstenotām pilnvarām, apvienojot tās ar pilnvarām Parlamentā, atņem no Nolikuma 10. pantā paredzētās algas.

2. Šā panta 1. punktā minētais “cits parlaments” ir jebkurš kādā no dalībvalstīm izveidots parlaments, kam ir likumdošanas pilnvaras un kam nepiemēro Akta par Eiropas Parlamenta deputātu ievēlēšanu tiešās vispārējās vēlēšanās ( 1 ) 7. panta 2. punktu.

3. Aprēķinus izdara, par pamatu ņemot katras algas apmēru pirms nodokļu atvilkšanas.

4. Deputātiem finansiālo interešu deklarācijā ir jānorāda visas pilnvaras 1. punkta nozīmē un visi saistībā ar to saņemtie maksājumi.







2.

NODAĻA

Medicīnas izdevumi

3. pants

Atmaksas saņēmēji un atmaksas kārtība

▼M1

1. Saskaņā ar Nolikuma 18. pantu un mutatis mutandis piemērojot noteikumus, kuri ir izstrādāti, kopīgi vienojoties Kopienu iestādēm ( 2 ), kā arī piemērojot šo iestāžu vispārējos izpildes noteikumus ( 3 ), tiesības saņemt medicīnas izdevumu, ar grūtniecību vai ar bērna piedzimšanu saistītu izdevumu atmaksu divu trešdaļu apmērā ir šādām personām: ▼M5 a) deputātiem un bijušajiem deputātiem, kuri saņem Nolikuma 13. pantā paredzēto pārejas pabalstu vai Nolikuma 14. un 15. pantā minēto pensiju, par viņu pašu izdevumiem, kā arī par izdevumiem, kas radušies: i) viņu laulātajiem vai 58. panta 2. punktā definētajiem pastāvīgajiem partneriem, kuri nav laulātie, un ii) 58. panta 3. punktā definētajiem viņu apgādībā esošajiem bērniem, līdz viņi sasniedz 21 gada vecumu vai, vēlākais, 25 gadu vecumu ar noteikumu, ka viņi iegūst vispārizglītojošo vai profesionālo izglītību pilna laika studijās, vai bez vecuma ierobežojuma, ja viņi slimo ar kādu smagu slimību vai ja viņiem ir invaliditāte, kas liedz sevi aprūpēt, ja šie laulātie vai pastāvīgie partneri, kuri nav laulātie, un apgādībā esošie bērni atbilstīgi kādiem citiem noteikumiem vai regulējumam nav tiesīgi izmantot tāda paša veida vai līmeņa maksājumus kā deputāti vai bijušie deputāti; ▼M1 b) personām, kurām ir tiesības saņemt apgādnieka zaudējuma pensiju saskaņā ar Nolikuma 17. pantu.

Personas, kuras minētas a) un b) apakšpunktā, var brīvi izvēlēties ārstus, slimnīcas vai klīnikas, kā noteikts Kopīgo noteikumu 19. panta 1. punktā.

2. Euratom , EOTK) Nr. 259/68, ar ko nosaka Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību ( Šā panta 1. punktā paredzētās atmaksājamās summas sedz no Parlamenta budžeta. Piemēro 1968. gada 29. februāra Regulas (EEK,, EOTK) Nr. 259/68, ar ko nosaka Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību ( 4 ) 72. panta 3. un 4. punktu un Kopīgo noteikumu 20. panta.

▼B

3. Avansu iepriekšminēto kopīgo noteikumu 30. panta nozīmē var piešķirt tikai slimnīcas izdevumu segšanas veidā. To izdevumu daļu, kas ir jāsedz šā panta 1. punktā minētajiem atmaksas saņēmējiem, pēc atmaksas skalas piemērošanas pārskaita atpakaļ Parlamentam, ievērojot minētā 30. panta 2. un 3. punkta nosacījumus.

▼M3

4. Deputāti un bijušie deputāti, kuri saņem Nolikuma 13. pantā noteikto pārejas pabalstu vai Nolikuma 14. un 15. pantā minēto pensiju, var atteikties no 1. punktā noteiktās medicīnas izdevumu atmaksas, sākot no pirmās mēneša dienas pēc pieprasījuma iesniegšanas dienas. Tādā gadījumā viņi var saņemt divas trešdaļas no veselības apdrošināšanas iemaksām, taču atmaksātās summas kopējais apjoms nedrīkst pārsniegt EUR 400 mēnesī.

5. Ikviens deputāts vai bijušais deputāts, kurš saskaņā ar 4. punktu atsakās no savām tiesībām uz medicīnas izdevumu atmaksu, nedrīkst atkārtoti tikt iekļauts 1. punktā minētajā medicīnisko izdevumu atmaksas tiesību sistēmā ātrāk kā pēc divpadsmit mēnešiem no dienas, kad atteikšanās stājusies spekā. Tāpat arī jebkādas turpmākas izmaiņas neatkarīgi no tā, vai tās attiecas uz atkārtotu iekļaušanu 1. punktā paredzētajā medicīnisko izdevumu atmaksas sistēmā vai atteikšanos no šādām tiesībām, drīkst veikt tikai pēc divpadsmit mēnešu minimālā perioda.

▼M1

6. Šo noteikumu 4. punktā noteikto summu Prezidijs katru gadu var pielāgot līdz līmenim, kas atbilst gada vidējās atmaksātās summas palielinājuma likmei vienai personai, uz kuru attiecas Eiropas Kopienu ierēdņu kopējā veselības apdrošināšanas shēma.

7. Arī bijušajiem deputātiem, kuri saņem 45. pantā minēto pārejas pabalstu, šo pantu piemēro laika posmā no pirmās dienas pēc pienākumu izpildes pārtraukšanas līdz dienai, kad viņiem ir tiesības saņemt pārejas pabalstu.

8. Arī bijušajiem deputātiem, kuri saņem 49. pantā minēto vecuma pensiju, šo pantu piemēro laika posmā no pirmās dienas pēc pienākumu izpildes pārtraukšanas līdz dienai, kad viņiem ir tiesības saņemt pensiju, ja vien līdz pienākumu izpildes pārtraukšanai ir izpildīti 49. panta 1. punkta nosacījumi.

▼M11

4. pants

Procedūra

Atmaksāšanas pieprasījumus iesniedz atbildīgajam Parlamenta dienestam vai tieši Komisijas norēķinu birojam, izmantojot vienotas formas veidlapas un pievienojot apliecinošos dokumentus.

▼B

5. pants

Finansējums

Atmaksas sistēmas finansēšanu un izdevumu atmaksas kārtību reglamentē sadarbības nolīgumā starp Parlamentu un Komisiju, pamatojoties uz Nolikuma un Eiropas Kopienu iestāžu kopīgas veselības apdrošināšanas shēmas noteikumiem. Parlamenta vārdā šo nolīgumu paraksta priekšsēdētājs pēc apspriešanās ar kvestoriem.

6. pants

Apelācija

Neskarot 72. pantu, par ikvienu strīdu, kurš rodas, interpretējot šo nodaļu saistībā ar konkrētu gadījumu, informē ģenerālsekretāru, kurš pieņem lēmumu pēc apspriešanās ar Eiropas Kopienu iestāžu kopīgas veselības apdrošināšanas shēmas Pārvaldības komiteju un ar kvestoriem.







3.

NODAĻA

Apdrošināšana pret risku, kas saistīts ar deputāta pilnvaru īstenošanu

7. pants

Vispārēji noteikumi

1. Ievērojot apdrošināšanas līgumu noteikumus, deputātiem ir tiesības uz: a) apdrošināšanu, kura sedz nelaimes gadījumus, kas var notikt, īstenojot deputāta pilnvaras; b) apdrošināšanu pret personiskā īpašuma un personiskās lietošanas priekšmetu zādzību un nozaudēšanu deputātu pilnvaru īstenošanas laikā.

2. Divas trešdaļas no apdrošināšanas prēmijas sedz no Parlamenta budžeta, bet vienu trešdaļu – paši deputāti. Deputāta samaksas daļu ietur tieši no Nolikuma 10. pantā paredzētās algas.

3. Šo pantu piemēro līdz ar deputāta pilnvaru termiņa sākumu, ja vien viņš neatsakās no tiesībām uz apdrošināšanas segumu, par to skaidri un rakstveidā paziņojot ģenerālsekretāram. Šādā gadījumā tiesības uz apdrošināšanas segumu beidzas tā mēneša beidzamajā dienā, kura laikā viņš ir iesniedzis paziņojumu par atteikšanos.

8. pants

Nelaimes gadījumu apdrošināšana

1. Nelaimes gadījumu apdrošināšanas polises noteikumos ir paredzēts apdrošināšanas segums nelaimes gadījumiem, kuros varētu ciest deputāti jebkur pasaulē visā viņu pilnvaru laikā.

2. Nelaimes gadījumu apdrošināšanas polisē ir noteikts, ka: a) nāves gadījumā naudas summu, kas vienāda ar Nolikuma 10. pantā paredzētas algas pieckārtīgu gada apmēru, izmaksā turpmāk minētajām personām: — mirušā deputāta laulātajam un bērniem saskaņā ar deputātam piemērojamajiem mantojuma tiesību noteikumiem; tomēr laulātajam izmaksājamā summa nevar būt mazāka par 25 % no kopējās summas, — ja nav iepriekšminētās kategorijas personu – pārējiem lejupējiem radiniekiem saskaņā ar deputātam piemērojamiem mantojuma tiesību noteikumiem, — ja nav abu iepriekšminēto kategoriju personu – augšupējiem radiniekiem saskaņā ar deputātam piemērojamiem mantojuma tiesību noteikumiem, — ja nav nevienas no trijām iepriekšminētajām personu kategorijām – Parlamentam; b) pilnīgas pastāvīgas invaliditātes gadījumā ieinteresētajai personai izmaksā summu, kas vienāda ar Nolikuma 10. pantā paredzētās algas astoņkārtīgu gada apmēru; c) daļējas pastāvīgas invaliditātes gadījumā izmaksā b) apakšpunktā paredzētās summas daļu, ko aprēķina, izmantojot skalu, kuru nosaka ar noteikumiem, ko, kopīgi vienojoties, ir izstrādājušas Kopienu iestādes, ( 5 ) kā paredzēts Regulas (EEK, Euratom, EOTK) Nr. 259/68 73. panta 1. punktā.

3. Regulējumu, kas noteikts 2. punkta c) apakšpunktā, deputātiem piemēro mutatis mutandis . Nepiemēro noteikumus, kas saistīti ar arodslimībām, mūža maksājumiem, kā arī visus tos noteikumus, kuru piemērošana nav atdalāma no ierēdņa statusa. Piemēro 72. pantā paredzēto apelācijas procedūru.

Iecēlējinstitūcijas pilnvaras, kas noteiktas iepriekšminētajos noteikumos, attiecībā uz deputātiem īsteno Parlamenta priekšsēdētājs.

Piemērojot šo pantu un iepriekšminētos noteikumus, pilnīgas pastāvīgas vai daļējas invaliditātes atzīšana nekādā veidā nenozīmē automātisku Nolikuma 15. panta piemērošanu un otrādi.

4. Saskaņā ar 2. punkta c) apakšpunkta noteikumiem apdrošināšana sedz arī ārsta, farmaceitiskos, slimnīcas, ķirurģiskos, protezēšanas, rentgenogrāfijas, masāžu, ortopēdiskos, klīniskos un transporta izdevumus un citus tiem līdzīgus izdevumus, kas radušies sakarā ar nelaimes gadījumu. Tomēr atmaksu veic tikai pēc to līdzekļu iztērēšanas un papildus tiem līdzekļiem, kurus ieinteresētā persona saņem, piemērojot Nolikuma 18. panta noteikumus par medicīnas izdevumu atmaksu.

9. pants

Apdrošināšana pret nozaudēšanu un zādzībām

1. Apdrošināšanas pret personiskā īpašuma un personiskās lietošanas priekšmetu zādzību un nozaudēšanu polises noteikumi paredz: a) segumu visā pasaulē; b) garantētu maksimālo summu par zādzību vai nozaudēšanu EUR 5 000 apmērā; c) pašrisku EUR 50 apmērā, ko atlīdzības saņemšanas gadījumā sedz deputāts; d) apdrošināšanas piemērošanu personiskajam īpašumam un personiskās lietošanas priekšmetiem; e) izmaksājot atlīdzību, personiskā īpašuma un personiskās lietošanas priekšmetu cenai piemēro amortizācijas procentuālo apjomu.

2. Zādzības un nozaudēšanu ārpus Parlamenta telpām sedz tikai tad, ja tās notiek deputāta oficiālā brauciena laikā. Zādzību Parlamenta telpās sedz tikai tad, ja nozagtā lieta ir atradusies drošā vietā.

3. Naudas zādzību vai nozaudēšanu, kura notikusi ārpus Parlamenta telpām un par kuru policijai ir iesniegts pieteikums, sedz EUR 250 apmērā, ja nauda ir bijusi daļa no nozagtā vai nozaudētā personiskā īpašuma vai starp citiem personiskās lietošanas priekšmetiem. Naudas zādzību vai nozaudēšanu Parlamenta telpās nesedz.

4. Ja, deputātam atrodoties oficiālā braucienā, bagāža noklīst vai pazūd pārvadātāja vainas dēļ uz laiku, kas pārsniedz divpadsmit stundas, un ja viņa ceļojuma mērķis nav viņa dzīvesvieta, personisko īpašumu un personiskās lietošanas priekšmetus, kas viņam ir jāpērk vai jāīrē, sedz ne vairāk kā EUR 500 apmērā.

5. Deputāts ziņo policijai par personiskā īpašuma un personiskās lietošanas priekšmetu zādzību vai nozaudēšanu ārpus Parlamenta telpām. Ja zādzība ir notikusi Parlamenta telpās, par to ziņo Drošības nodaļai.

6. Par zādzībām un nozaudēšanu astoņu dienu laikā iesniedz paziņojumu ģenerālsekretāram. Paziņojuma veidlapai pievieno pazaudētā vai nozagtā priekšmeta iegādes kvīti vai, ja tā nav pieejama, aizvietojošā priekšmeta iegādes kvīti, ja summa pārsniedz EUR 700.

7. Apdrošināšana nesedz zādzības un nozaudēšanas gadījumus, uz kuriem attiecas deputāta privātā apdrošināšana.







4.

NODAĻA

Izdevumu atmaksa







1. iedaļa :

Ceļa izdevumu atmaksa







1. apakšiedaļa:

Kopīgi noteikumi

10. pants

Tiesības uz izdevumu atmaksu par oficiāliem braucieniem

1. Deputātiem ir tiesības saņemt šādu faktisko izdevumu atmaksu: a) izdevumi, kuri rodas, dodoties uz kādu no Parlamenta darba vietām vai uz kādu no 3. punktā minētajām vietām, kur notiek kādas Parlamenta oficiālās struktūrvienības sanāksme, un atgriežoties no tām (turpmāk “parastie ceļa izdevumi”); b) izdevumi, kuri radušies braucienos saistībā ar pienākumu pildīšanu ārpus ievēlēšanas dalībvalsts, ievērojot 22. panta noteikumus (turpmāk “papildbrauciena ceļa izdevumi”); c) izdevumi, kuri radušies braucienos ievēlēšanas dalībvalstī, ievērojot 23. panta noteikumus.

2. Par parastiem ceļa izdevumiem uzskata arī ceļa izdevumus, kas deputātiem rodas, dodoties jebkurā īpašā priekšsēdētāja, Prezidija vai Priekšsēdētāju konferences atļautā komandējumā.

▼M1

2.a Par parastiem ceļa izdevumiem uzskata arī komiteju vai apakškomiteju priekšsēdētāju ceļa izdevumus par Padomes sanāksmju apmeklējumu.

▼B

3. Parlamenta “oficiālās struktūrvienības” ir tās Parlamenta struktūrvienības, kas definētas Parlamenta Reglamenta I sadaļas 3. nodaļā, kā arī parlamentārās komitejas, parlamentu sadarbības delegācijas un citas delegācijas, kuras izveidotas, pamatojoties uz Reglamentu, politiskās grupas un citas struktūrvienības, ko ir atļāvis Prezidijs vai Priekšsēdētāju konference.

11. pants

Procedūra

Ceļa izdevumus atmaksā, pamatojoties uz apmeklējuma apliecinājumu un pēc atbilstīgu ceļojuma dokumentu uzrādīšanas, kā arī nepieciešamības gadījumā pēc citu 14. pantā uzskaitīto apliecinošo dokumentu uzrādīšanas.

12. pants

Apmeklējuma apliecinājums

▼M16

1. Deputāti apmeklējumu apliecina, personiski parakstoties apmeklējumu reģistrā, kurš atrodams sēžu zālē vai sanāksmju telpā, vai personiski parakstoties centrālajā apmeklējumu reģistrā tā pieejamības laikā, ko nosaka Prezidijs. Deputāta personiskā paraksta vietā var izmantot elektronisku deputāta apmeklējuma apliecinājumu.

▼B

2. Izņēmuma kārtā deputāti klātbūtni var apliecināt ar citiem dokumentiem, kas objektīvi pierāda viņu atrašanos sanāksmes vietā parastajā sanāksmes laikā. Šo iespēju nevar izmantot biežāk kā piecas reizes pilnvaru puslaikā.

3. Deputātu vai citu personu paziņojumus neuzskata par apmeklējuma apliecinājumu 1. un 2. punkta nozīmē. Tomēr 10. panta 1. punkta b) un c) apakšpunktā un 2. punktā minētajos gadījumos apmeklējumu apliecina ar deputāta paziņojumu.

13. pants

Ceļošanas dokumenti

1. Ceļa izdevumu atmaksāšanas pieprasījumam pievieno apliecinošus dokumentus, kas ļauj konstatēt samaksāto cenu, brauciena maršrutu, kā arī klasi, ceļojuma datumu un laiku. Tie ir šādi: ▼M18 a) lidojuma gadījumā – biļetes, uz kurām ir norādīts deputāta vārds un uzvārds, kā arī visas iekāpšanas kartes vai elektronisks pierādījums par šādu biļešu izmantošanu; ▼B b) braucot ar vilcienu vai kuģi – visi ceļojuma dokumenti.

▼M1

2. Atkāpjoties no 1. punkta, gadījumā, ja ceļo ar automašīnu, deputāti iesniedz iesniegumu, norādot braucienam izmantotās automašīnas reģistrācijas numuru, un gadījumā, ja ceļo ar automašīnu deputāta ievēlēšanas dalībvalstī, norāda nobraukto attālumu un izbraukšanas un ierašanās vietu, vai saistībā ar visiem pārējiem braucieniem ar automašīnu – nobraukto kilometru rādījumu izbraukšanas un ierašanās vietā. Ja brauciena attālums pārsniedz 800 km, šim iesniegumam pievieno apliecinošus dokumentus, kas ļauj noteikt ceļošanas dienu (piemēram, kvīti par degvielas iegādi izbraukšanas vietā vai ceļojuma laikā, kvīti par maksājumu uz automaģistrāles, automašīnas nomas līgumu vai rēķinu utt.).

Ja brauciens notiek starp Briseli un Strasbūru, vienmēr jāiesniedz apliecinoši dokumenti, kas apstiprina ceļošanas dienu.

3. Izdevumus par abonementiem vai kartēm, uz kurām ir norādīts īpašnieka vārds un uzvārds un kuras dod iespēju veikt braucienu par samazinātu cenu, var atmaksāt avansa veidā. Šo avansu izlīdzina, beidzoties abonementa vai kartes termiņam.

▼M18

4. Deputāti, kuri brauciena biļetes iegādājas Parlamenta ceļojumu birojā pēc tam, kad viņi ir parakstījuši apstiprinājumu par saņemšanu, var lūgt, lai atbildīgais dienests atmaksu veic tieši ceļojumu birojam, par to paši pilnībā uzņemoties atbildību. Šādos gadījumos atbildīgais dienests 1. punktā norādītos apliecinošos dokumentus var iegūt no ceļojumu biroja rezervēšanas sistēmas.

▼B

14. pants

Citi apliecinoši dokumenti

Ceļa izdevumu atmaksas pieprasījumam pievieno šādus dokumentus:

▼M5

a) 10. panta 1. punkta b) apakšpunktā minētajos gadījumos – ielūgumu uz pasākumu, kurā deputāts ir piedalījies, vai tā programmu, vai citus apliecinošus dokumentus, kas apstiprina, ka ceļojums ir veikts saistībā ar deputāta pilnvaru īstenošanu, vai 22. panta 2.a punktā minētajā gadījumā – iesniegumu par to, ka ceļojums noticis saistībā ar deputāta pilnvaru īstenošanu;

▼M1

b) 10. panta 1. punkta c) apakšpunktā minētajos gadījumos – iesniegumu, kurā deputāts apliecina, ka ceļojums ir veikts saistībā ar pilnvaru īstenošanu;

▼B

c) 10. panta 2. punktā minētajos gadījumos priekšsēdētāja, Prezidija vai Priekšsēdētāju konferences atļauju;

▼M1

d) 10. panta 2.a punktā minētajos gadījumos – ielūgumu no Padomes.

▼M1

15. pants

Atmaksas apjoms

Ceļa izdevumus atmaksā, pamatojoties uz faktiskajiem izdevumiem un nepārsniedzot:

a) biznesa klases tarifu – lidojuma gadījumā;

b) pirmās klases tarifu – ceļojot ar vilcienu vai kuģi;

▼M21

c) EUR 0,56/km, braucot ar automašīnu un iekļaujoties maksimālajā attālumā 1 000 km turpbraucienam vai atpakaļbraucienam; nepieciešamības gadījumā šiem izdevumiem pieskaita prāmja satiksmes vai līdzīga transporta veida izmaksas.

▼B







2. apakšiedaļa:

Parastiem ceļa izdevumiem piemērojamie noteikumi

16. pants

Brauciena laiks

1. Šo noteikumu 10. panta 1. punkta a) apakšpunktā minētos braucienus veic vienīgi ar mērķi piedalīties oficiālos pasākumos, kas notiek Parlamenta darba grafikā tiem paredzētajā laikā.

2. Šo noteikumu 10. panta 2. punktā minētos braucienus veic tikai tajās dienās, kuras ir noteikusi struktūrvienība, kas ir pilnvarota atļaut doties braucienā.

17. pants

Maršruti

1. Ceļa izdevumu atmaksu par braucienu uz kādu no Parlamenta darba vai sanāksmju vietām aprēķina, pamatojoties uz tiešāko maršrutu no 2. punktā definētās deputāta dzīvesvietas vai no viņa ievēlēšanas valsts galvaspilsētas uz darba vai sanāksmes vietu.

2. “Dzīvesvieta” ir deputāta parastā dzīvesvieta Kopienas teritorijā, kurā viņš patiešām parasti uzturas, nerodoties parlamentāro pienākumu veikšanas problēmām. Dzīvesvietu deputāts deklarē atbildīgajam dienestam.

3. Tiešāko maršrutu nosaka, ņemot vērā: a) ceļojot ar gaisa transportu – deputāta brauciena izejas punktam tuvāko lidostu, kura var izsniegt lidmašīnas biļeti saskaņā ar 15. pantā minēto tarifu, kā arī attālumu no šīs lidostas līdz galamērķim; b) ceļojot ar vilcienu – deputāta brauciena izejas punktam tuvāko staciju, kā arī attālumu no šīs stacijas līdz galamērķim; c) ceļojot ar automašīnu vai kuģi – attālumu no deputāta brauciena izejas punkta līdz galamērķim.

▼M1

4. Kad deputāts sāk pienākumu pildīšanu vai maina dzīvesvietu, viņam paziņo, kuru lidostu, dzelzceļa staciju un tiešāko, t. i., īsāko maršrutu izmantos šo Īstenošanas noteikumu piemērošanas nolūkā.

5. Jebkurā laikā deputāts var atbildīgajam dienestam rakstveidā, pamatojot iemeslus, piedāvāt citu maršrutu, kas ļauj ietaupīt laiku vai kas ir ievērojami ērtāks, taču brauciena izmaksas nedrīkst palielināties par vairāk nekā 20 %. Ja šo maršrutu apstiprina, ar to aizstāj 3. punktā noteikto vistiešāko maršrutu.

Ja šo maršrutu neapstiprina vai ja deputāta piedāvātais maršruts sadārdzina braucienu par vairāk nekā 20 %, jautājumu nodod izskatīšanai ģenerālsekretāram, kas pirms lēmuma pieņemšanas var apspriesties ar kvestoriem.

6. Ja braucienā ir pārtraukums, ceļa izdevumus atmaksā, skaitot no pēdējās izbraukšanas vietas. Brauciena pārtraukums ir tāds pārtraukums deputāta ceļā uz kādu no Parlamenta darba vai oficiālu sanāksmju vietām vai no tām, kura ilgums pārsniedz vienu nakti, neskaitot sestdienas, svētdienas un svētku dienas.

7. Ja brauciena sākuma punkts vai galamērķis nav deputāta dzīvesvieta vai tās dalībvalsts galvaspilsēta, no kuras viņš ievēlēts, ceļa izdevumus atmaksā apmērā, kas nepārsniedz to izdevumu apmēru, kuri deputātam rastos, braucot uz savu dzīvesvietu vai no tās pa tiešāko, t. i., visīsāko maršrutu.

8. Ja ceļošana notiek starp divām darba un/vai sanāksmju vietām, mutatis mutandis piemēro 3. un 7. punktu.

▼M7

9. Šajos Īstenošanas noteikumos izmantotos tarifus atjaunina regulāri un vismaz divreiz gadā.

▼B

18. pants

Noteikumi

1. Deputātiem ir tiesības saņemt atmaksu par vienu braucienu turp un atpakaļ Parlamenta darba nedēļas laikā starp dzīvesvietu vai ievēlēšanas valsts galvaspilsētu un darba vai sanāksmju vietu (turpmāk “pamata brauciens”).

▼M7

2. Izņemot nedēļas, kas Parlamenta oficiālajā darba grafikā paredzētas pasākumiem ārpus darba vietām, deputātiem ir tiesības saņemt to izdevumu atmaksu, kuri radušies, veicot vienu atpakaļbraucienu Parlamenta darba nedēļas vidū starp darba vai sanāksmju vietu un dzīvesvietu vai citu brauciena sākumpunktu dalībvalstī, kurā viņi ievēlēti (turpmāk “starpposma braucieni”).

▼B

3. Tiesības uz starpposma brauciena izdevumu atmaksu nav atkarīgas no tiesībām saņemt izdevumu atmaksu par braucieniem ievēlēšanas dalībvalstī, kā minēts 10. panta 1. punkta c) apakšpunktā.

4. Deputātiem nav tiesību saņemt atmaksu par braukšanu Parlamenta nodrošinātos transporta līdzekļos.

5. Deputātiem, kuri nevar izmantot dienesta automašīnas, ir tiesības saņemt atmaksu par izdevumiem taksometram, ja viņi iesniedz apliecinošus dokumentus par ceļu no lidostas vai dzelzceļa stacijas, kurā viņi ieradušies vai no kuras izbrauc, līdz darba vai sanāksmju vietai. Noteikumus par izdevumu atmaksu saistībā ar taksometra pakalpojumu izmantošanu pieņem Prezidijs.

19. pants

Tiesības uz attāluma un ilguma piemaksu

▼M1

1. Deputātam par braucieniem Eiropas Savienības teritorijā ir tiesības uz attāluma un ilguma piemaksu, kura paredzēta visu ar braucienu saistīto papildu izdevumu segšanai. Šīs tiesības piemēro tikai saistībā ar pamata braucieniem 18. panta 1. punkta nozīmē.

▼M1 —————

▼M1

3. Šo noteikumu 10. panta 1. punkta b) un c) apakšpunktā minēto braucienu gadījumā vai 18. panta 4. punktā minētajos gadījumos nav tiesību saņemt attāluma un ilguma piemaksu. Šo noteikumu 17. panta 6. punktā minētais vai cita veida brauciena pārtraukums nedod papildu tiesības uz ilguma vai attāluma piemaksu.

4. Attāluma un ilguma piemaksas apmēru nosaka šādi: a) braucieniem uz Parlamenta darba vietām – deputāta pilnvaru termiņa sākumā un uz visu termiņu, un to pārskata tikai adreses maiņas gadījumā, neatkarīgi no jebkādām faktiski izmantotā maršruta izmaiņām; b) braucieniem uz citām sanāksmju vietām 10. panta 1. punkta a) apakšpunkta, 2. un 2.a. punkta nozīmē – katram braucienam atsevišķi.

5. Ja deputāta ceļa papildu izdevumi pārsniedz attāluma piemaksas apmēru, viņš, uzrādot apliecinošus dokumentus, var lūgt atmaksāt starpību.

▼B

6. Minimālais uzturēšanās laiks Parlamenta darba vai sanāksmju vietā, lai saņemtu attāluma un ilguma piemaksu, ir četras stundas.

20. pants

Attāluma piemaksas apmērs

1. Attāluma piemaksu aprēķina šādi: ▼M21 a) par brauciena daļu no 0 km līdz 50 km — EUR 25,01; b) par brauciena daļu no 51 līdz 250 km — EUR 0,14/km; ▼M19 c) par brauciena daļu no 251 km līdz 1 000 km – 0,07 EUR/km; ▼B d) par brauciena daļu, kas pārsniedz 1 000 km – 0,03 EUR/km.

▼M1

2. Summas aprēķina, pamatojoties uz īsāko turpceļu vai atpakaļceļu starp deputāta dzīvesvietas pilsētas centru un sanāksmes vietas galamērķa infrastruktūru.

Ja aprēķina pamats braucienam ar vilcienu nav zināms vai arī to ir grūti noteikt, par pamatu izmanto aprēķinu braucienam ar automašīnu.

▼B

21. pants

Ilguma piemaksas apmērs

1. Ilguma piemaksu aprēķina šādi: a) par braucienu, kura kopējais ilgums ir no 2 līdz 4 stundām, – piemaksas apjoms ir viena astotā daļa no 24. pantā paredzētās piemaksas; b) par braucienu, kura kopējais ilgums ir no 4 līdz 6 stundām, – piemaksas apjoms ir viena ceturtā daļa no 24. pantā paredzētās piemaksas; c) par braucienu, kura kopējais ilgums ir vairāk nekā 6 stundas, neskaitot nakšņošanu, – piemaksas apjoms ir puse no 24. pantā paredzētās piemaksas; ▼M1 d) par braucienu, kura kopējais ilgums nepārsniedz sešas stundas un kurš pienācīgi pamatotu iemeslu dēļ ietver nakšņošanu – piemaksas apmērs ir vienāds ar 24. pantā paredzētās piemaksas pilnu apmēru, uzrādot apliecinošus dokumentus. ▼B

2. Brauciena ilgumu aprēķina šādi: a) lidojot ar lidmašīnu, braucot ar vilcienu vai kuģi: — brauciena ilgums starp deputāta dzīvesvietu un lidostu vai staciju ar ātrumu 60 km/h, — brauciena ilgums ar lidmašīnu, vilcienu vai kuģi saskaņā ar sarakstu, — 1 stunda iekāpšanai lidmašīnā, vilcienā vai kuģī, 30 minūtes izkāpšanai, — 30 minūtes braucienam no lidostas vai stacijas uz Parlamentu Briselē, Luksemburgā un Strasbūrā ( Entzheim ). Prezidijs nosaka brauciena ilgumu uz Strasbūru no citām lidostām atkarībā no pieejamajiem transporta līdzekļiem; b) braucot ar automašīnu – brauciena ilgums starp deputāta dzīvesvietu un darba vai sanāksmes vietu ar ātrumu 70 km/h.







3. apakšiedaļa:

Noteikumi par papildbraucieniem un braucieniem ievēlēšanas valstī

22. pants

Papildbrauciena ceļa izdevumi

▼M21

1. Šo noteikumu 10. panta 1. punkta b) apakšpunktā minēto braucienu ceļa izdevumu gada maksimālā atmaksas summa ir EUR 4 716 .

▼M1

2. Šajā saistībā deputātiem ir tiesības, iesniedzot rēķina oriģinālu, lūgt atmaksāt taksometra pakalpojumu, viesnīcas un citas saistītās izmaksas, kas radušās oficiālo pasākumu laikā. Šīs tiesības attiecas arī uz dienu pirms oficiālo pasākumu sākuma un dienu pēc to beigām.

▼M6

2.a Ja deputāts dodas uz kādu no Parlamenta darba vietām nedēļā, kurā Parlamenta darbs oficiāli nenotiek, atmaksājamie ceļa papildizdevumi ietver ceļa izmaksas, tostarp par braucienu ar taksometru, atbilstīgi ierobežojumiem, kas noteikti Prezidija noteikumos par dienesta automašīnu lietošanu Eiropas Parlamenta deputātu vajadzībām, kā arī viesnīcas izmaksas.

▼M5

2.b Atmaksas pieprasījumiem par braucieniem, kas veikti, lai pasākumā piedalītos pēc deputāta vai Eiropas Parlamenta politiskās grupas ielūguma, pievieno arī citus apliecinošus dokumentus, lai pierādītu, ka brauciens ir noticis saistībā ar deputāta pilnvaru īstenošanu.

▼M1

2.c Deputāti var apvienot parastos braucienus ar papildbraucieniem.

Ja viss apvienotais brauciens notiek Eiropas Savienības teritorijā, to brauciena daļu, kura sākas vai beidzas vienā no Parlamenta darba vai oficiālajām sanāksmju vietām, atmaksā saskaņā ar 10. panta 1. punkta a) apakšpunktu.

Ja viena no apvienotā brauciena daļām notiek ārpus Eiropas Savienības teritorijas, papildizdevumus, kuri deputātam papildbrauciena dēļ radušies, nebraucot pa vistiešāko maršrutu, atvelk no viņa papildbrauciena piemaksas saskaņā ar 1. punktu.

▼M5

2.d Deputāti var apvienot papildbraucienus ar neoficiāliem papildpasākumiem, šā iemesla dēļ nepalielinot atmaksājamos ceļa un uzturēšanās izdevumus.

2.e Pasākumi, kuru dēļ notiek papildbrauciens, nedod tiesības uz radušos izdevumu cita veida publisku vai privātu atmaksu.

▼M21

3. Maksimālā izdevumu atmaksas summa gadā par braucieniem, ko veikuši komiteju vai apakškomiteju priekšsēdētāji, lai piedalītos parlamentāra rakstura konferencēs vai pasākumos par kādu no Eiropas tēmām, kas saistīta ar viņu komitejas vai apakškomitejas atbildības jomām, ir EUR 4 716 . Iepriekš nepieciešams saņemt Parlamenta priekšsēdētāja atļauju, un tiek pārbaudīts pieejamo līdzekļu apmērs, ievērojot minēto maksimālo summu.

▼B

Komitejas vai apakškomitejas priekšsēdētājs var rakstveidā dot atļauju kādam no priekšsēdētāja vietniekiem vai, ja tas nav iespējams, kādam no komitejas vai apakškomitejas locekļiem viņu aizvietot šādā konferencē vai pasākumā.

Uz šīm izmaksām attiecas tie paši atmaksas noteikumi, kurus piemēro papildbrauciena ceļa izdevumiem.

23. pants

Ceļa izdevumi ievēlēšanas dalībvalstī

►M1 ◄ 1. Šo noteikumu 10. panta 1. punkta c) apakšpunktā minētie ceļa izdevumi deputāta ievēlēšanas dalībvalstī kalendārajā gadā nedrīkst pārsniegt: a) 24 braucienus (turp un atpakaļ) ar lidmašīnu, vilcienu vai kuģi, savukārt kontinentālajā Francijā ievēlētie deputāti nevar veikt vairāk par diviem braucieniem uz aizjūras departamentiem un reģioniem, aizjūras pašvaldībām, Jaunkaledoniju un Francijas dienvidu un Antarktikas teritorijām; b) ceļojot ar automašīnu, kopējais attālums nedrīkst pārsniegt: 24 000 km deputātiem, kas ir ievēlēti Vācijā, Spānijā, Francijā, Itālijā, Polijā, Rumānijā, Somijā, Zviedrijā vai Apvienotajā Karalistē, 16 000 km deputātiem, kas ir ievēlēti Bulgārijā, Čehijā, Īrijā, Grieķijā,Ungārijā, Austrijā, Portugālē vai Slovākijā, ▼M8 8 000 km deputātiem, kas ir ievēlēti Beļģijā, Dānijā, Igaunijā, Horvātijā, Kiprā, Latvijā, Lietuvā, Luksemburgā, Maltā, Nīderlandē vai Slovēnijā.

▼M3

1.a Ikviens deputāts, kurš pilnībā ir izmantojis 1. punkta a) apakšpunktā paredzēto piemaksu braucieniem ar lidmašīnu, vilcienu vai kuģi, var rakstveidā pieprasīt, lai 1. punkta b) apakšpunktā paredzēto piemaksu ceļošanai ar automašīnu pārrēķina braucienos ar lidmašīnu, vilcienu vai kuģi, pielīdzinot, ka viena virziena brauciens ar lidmašīnu, vilcienu vai kuģi atbilst 2 % no maksimālā attiecīgajam deputātam ievēlēšanas dalībvalstī atļauto kilometru skaita.

Šo noteikumu mutatis mutandis piemēro jebkuram deputātam, kurš pilnībā ir izmantojis ceļošanai ar automašīnu paredzēto piemaksu.

▼M1

2. Ceļa izdevumus, kas rodas pilsētās, izmantojot sabiedrisko transportu (tostarp taksometru), atmaksā, pamatojoties uz parastajiem apliecinošajiem dokumentiem, kādus iesniedz par transportlīdzekļu izmantošanu. Atmaksāto summu dala ar summu par kilometru, kas atmaksājama, braucot ar automašīnu, un iegūto rezultātu atņem no 1. punkta b) apakšpunktā minētā kilometru skaita.

3. Ja deputāta 17. panta 2. punktā definētā dzīvesvieta neatrodas viņa ievēlēšanas dalībvalstī, bet citā dalībvalstī un viņš veic braucienus starp dzīvesvietu un ievēlēšanas dalībvalsti, šos braucienus, piemērojot 1. punkta a) un b) apakšpunktu, uzskata par braucieniem viņa ievēlēšanas dalībvalstī.

▼B







2. iedaļa :

Uzturēšanās izdevumu atmaksāšana

24. pants

Dienas nauda

1. Deputātiem ir tiesības saņemt dienas naudu par katru dienu, atrodoties: a) darba vai sanāksmes vietā, ko apliecina saskaņā ar 12. pantu, ja viņi ir braucienā, kura izdevumus atmaksā kā parastos ceļa izdevumus; b) valsts parlamenta komitejas vai citas struktūrvienības sanāksmē, ko rīko ārpus deputāta dzīvesvietas, uzrādot apmeklējuma apliecinājumu, ko ir izsniegusi šī komiteja vai struktūrvienība.

▼M1

Parlamenta ārējiem pasākumiem paredzēto nedēļu laikā deputātiem ir tiesības saņemt dienas naudu par ne vairāk kā trim dienām, izņemot, ja piemaksa ir maksājama saskaņā ar a) un b) apakšpunktu, un izņemot īpašus apstākļus, kas paredzēti Prezidija 2009. gada 19. oktobra lēmumā.

▼M21

2. Ja oficiālais pasākums notiek Savienības teritorijā, deputāti saņem fiksētu piemaksu, kuras apmērs ir EUR 338.

▼B

3. Ja pasākums notiek ārpus Kopienas teritorijas, deputāti saņem: a) fiksētu piemaksu, kas vienāda ar pusi no 2. punktā paredzētās summas, no brīža, kad izlido pēdējā lidmašīna, ar kuru iespējams ierasties uz sanāksmi pirms tās sākuma, līdz brīdim, kad ielido pirmā lidmašīna, kas atiet pēc sanāksmes beigām vai starp Parlamenta nolīgto īpašo lidmašīnu izlidošanas un ielidošanas laiku, ja tādas ir. Dienas daļu, kas ilgāka par 12 stundām, uzskata par pilnu dienu. Dienas daļu, kas ilgāka par sešām stundām uzskata par pusi dienas; b) saprātīgi radušos dzīvošanas izdevumu, tostarp brokastu izdevumu, atmaksu, uzrādot rēķina oriģinālu; ▼M6 ba) atlīdzību par vīzas izmaksām un saistītiem izdevumiem, ja tie uzrāda apliecinošus dokumentus; ▼M5 c) ārkārtas apstākļu gadījumā, kas atbilstīgi jāpamato, brauciena laikā radušos saprātīgu uzturēšanās izdevumu atmaksu. ▼B

4. Ja iesniegtais viesnīcas rēķins atteicas uz divvietīgu numuru, atmaksā tikai 85 % no kopējā rēķina.

5. Ja deputāts darba vietā uzturas mazāk nekā četras stundas un ja brauciens turp un atpakaļ notiek vienā dienā, dienas naudu samazina uz pusi.







3. iedaļa :

Piemaksa par vispārējiem izdevumiem

▼M2

25. pants

Tiesības uz piemaksu

Deputātiem ir tiesības uz piemaksu par vispārējiem izdevumiem, ko izmaksā kā vienreizēju maksājumu, lai segtu parlamentārās darbības izdevumus. Deputāti nav tiesīgi izmantot piemaksu par vispārējiem izdevumiem, lai apmaksātu darbības, ko sedz citas šajos īstenošanas noteikumos vai citos Parlamenta noteikumos paredzētās piemaksas, izņemot gadījumus, kad deputāti izsmēluši summas, kas paredzētas ar šīm piemaksām.

▼B

26. pants

Piemaksas spēkā esamības termiņš

1. Piemaksu par vispārējiem izdevumiem maksā visā deputāta pilnvaru laikā.

▼M21

2. Piemaksas mēneša apmērs saskaņā ar 25. pantu ir EUR 4 778 .

▼B

3. Ja deputāta pilnvaru termiņš sākas pēc mēneša piecpadsmitā datuma, viņš šajā mēnesī saņem tikai pusi piemaksas.

4. Ja deputāts ir pildījis pilnvaras vismaz sešus mēnešus, bet viņu neievēlē atkārtoti, viņam maksā pusi piemaksas arī trīs mēnešus pēc tā mēneša, kura laikā beidzas pilnvaras.

27. pants

Maksājumi

Visas summas, kas saistītas ar piemaksu par vispārējiem izdevumiem, izmaksā deputātam tieši.

▼M2

28. pants

Ietvertie izdevumi

1. Piemaksa par vispārējiem izdevumiem ir paredzēta, lai segtu šādas izmaksas: — biroja pārvaldības un biroja ekspluatācijas izmaksas, — biroja piederumus un dokumentēšanu, — biroja aprīkojuma izmaksas, — reprezentācijas izmaksas, — administratīvās izmaksas.

2. Prezidijs pieņem sarakstu, kas nav izsmeļošs un kurā uzskaitītas izmaksas, ko var segt no piemaksas par vispārējiem izdevumiem.

▼B







4. iedaļa :

Vispārējie noteikumi

29. pants

▼M6

Palīdzība deputātiem oficiālo braucienu laikā

1. Deputātam, kurš 10. panta 1. punkta a) apakšpunktā vai 10. panta 2. un 2.a punktā minētā brauciena laikā smagi saslimst, cieš nelaimes gadījumā vai saskaras ar neparedzētiem apstākļiem, kas liedz braucienam norisināties netraucēti, ir tiesības uz Parlamenta palīdzību. Minētā palīdzība ietver repatriācijas organizēšanu un atbildības uzņemšanos par visu ar to saistīto izmaksu segšanu. Deputāts vai nepieciešamības gadījumā viņa pārstāvis var lūgt nodrošināt repatriāciju uz vienu no Parlamenta darba vietām vai uz viņa dzīvesvietu.

▼B

2. Ja šāda oficiāla brauciena laikā deputāts nomirst, var atmaksāt arī mirstīgo atlieku pārvešanu uz deputāta dzīvesvietu.

▼M6

3. Parlaments pilda tā palīdzības saistības, iegādājoties apdrošināšanas polisi. Šā panta 1. un 2. punktā minētās deputātu tiesības īsteno saskaņā ar apdrošināšanas polises noteikumiem.

▼M6

4. Apdrošināšanas polise sedz inter alia šādas palīdzības sniegšanas izmaksas: — palīdzību deputāta smagas slimības, nelaimes gadījumā un nāves gadījumā, — palīdzību un priekšlaicīgu atgriešanos dabas katastrofas, būtisku sabiedriskās kārtības traucējumu, deputāta ģimenes locekļa smagas slimības vai nāves gadījumā, — loģistikas un administratīvu palīdzību dokumentu zaudējuma vai zādzības gadījumā, — palīdzību pret deputātu sāktas tiesvedības gadījumā, — dzīvības un nelaimes gadījumu papildu apdrošināšanu (atlikusī maksājuma summa).

▼B

30. pants

Palīdzība deputātiem ar invaliditāti

Pēc ģenerālsekretāra priekšlikuma un pēc Parlamenta ārsta atzinuma kvestori var atļaut Parlamentam segt noteiktus izdevumus, kas nepieciešami, lai deputātam ar smagu invaliditāti sniegtu palīdzību ar mērķi dot viņam iespēju īstenot savas pilnvaras. Invaliditātes pakāpe un tās palīdzības pamatotība, kas ierosināta, lai deputāts varētu veikt savus pienākumus, periodiski jāapliecina Parlamenta ārstam. Kvestoru atļaujā precizē palīdzības sniegšanas kārtību un atļaujas ilgumu.

31. pants

Prombūtne

1. Šo noteikumu 24. pantā paredzēto dienas naudu samazina par 50 % par katru dienu, kad deputāts nav ieradies uz vairāk nekā pusi no balsojumiem pēc saraksta, kas notiek otrdienās, trešdienās un ceturtdienās Strasbūras sesijas laikā un otrajā dienā sesijās, kuras notiek Briselē.

2. Ja parlamentārā gada laikā (no 1. septembra līdz 31. augustam) deputāta klātbūtne nav reģistrēta vismaz pusē no sesiju dienām, viņš Parlamentam atmaksā 50 % no 25. pantā noteiktās vispārējo izdevumu piemaksas par attiecīgo gadu.

3. Visus 2. punktā minētos prombūtnes periodus Parlamenta priekšsēdētājs var attaisnot, ja to cēlonis ir veselības problēmas, smagi ģimenes apstākļi vai Parlamenta komandējums. Apliecinošos dokumentus iesniedz kvestoriem ne vēlāk kā pēc diviem mēnešiem, šo laiku skaitot no prombūtnes pirmās dienas.

4. Deputāte, kas gaida bērnu, trīs pēdējos mēnešus pirms dzemdībām var nepiedalīties Parlamenta oficiālajās sanāksmēs. Šai deputātei ir jāiesniedz ārsta izziņa, kurā ir norādīta paredzamā dzemdību diena. Pēc dzemdībām deputāte sešus mēnešus var nepiedalīties oficiālajās sanāksmēs. Deputātei ir jāiesniedz bērna dzimšanas apliecības kopija.

32. pants

Finansiālas sankcijas

1. Deputāts, kuru saskaņā ar Parlamenta Reglamenta 146. pantu izraida no sēžu zāles, zaudē tiesības saņemt 24. pantā paredzēto dienas naudu uz laiku, kamēr viņam ir aizliegts apmeklēt sēdes.

2. Deputāts zaudē tiesības uz dienas naudu Parlamenta Reglamenta 147. pantā noteiktajos gadījumos.







5.

NODAĻA

Personīgo līdzstrādnieku palīdzība

33. pants

Parlamentārās palīdzības izdevumu segšana

1. Deputātiem ir tiesības uz brīvi izvēlētu personīgu palīgu pakalpojumiem. Parlaments sedz faktiskās izmaksas, kas radušās pilnībā un vienīgi pieņemot darbā vienu vai vairākus palīgus vai izmantojot pakalpojumus saskaņā ar šiem īstenošanas noteikumiem un ievērojot Prezidija paredzētos noteikumus.

2. Sedz tikai tos izdevumus, kas atbilst nepieciešamajai palīdzībai, kura tieši saistīta ar deputāta parlamentāro pilnvaru īstenošanu. Tie nekādā gadījumā nedrīkst ietvert ar deputātu privāto dzīvi saistītus izdevumus.

▼M12

3. Izdevumus sedz visā deputāta pilnvaru laikā. Sedz tikai tos izdevumus, kas radušies 30 dienu laikposmā pirms dienas, kad iesniegts izdevumu segšanas pieteikums saskaņā ar šo nodaļu.

▼M22

4. No 2022. gada 1. janvāra visu 34. pantā minēto personīgo līdzstrādnieku pakalpojumu atmaksāšanas maksimālais apmērs mēnesī ir 26 734 EUR.

▼B

5. Ja deputāta pilnvaras nesākas mēneša pirmajā dienā vai nebeidzas mēneša pēdējā dienā, attiecīgajā mēneša parlamentārās palīdzības izmaksu segšanas apmēru aprēķina proporcionāli.

▼M1

5.a Finanšu gada beigās uzkrāto 4. punktā paredzētās mēneša summas neizmantoto atlikumu pārnes uz nākamo finanšu gadu, nepārsniedzot minētajā punktā norādīto maksimālo mēneša summu.

▼M2

34. pants

Vispārēji principi

1. Deputāti izmanto: a) reģistrētu deputāta palīgu palīdzību, kā minēts pārējo darbinieku nodarbināšanas kārtības 5.a pantā, un b) tādu fizisku personu palīdzību, kas viņiem palīdz viņu ievēlēšanas dalībvalstī un kas noslēguši ar deputātiem darba līgumu vai līgumu par pakalpojumu sniegšanu saskaņā ar piemērojamiem valsts tiesību aktiem, ievērojot šīs nodaļas noteikumus (turpmāk “vietējie palīgi”).

▼M18

2. Vairāki deputāti ar rakstisku vienošanos var veidot grupu, lai kopīgi pieņemtu darbā vienu vai vairākus 1. punktā minētos palīgus vai vienu vai vairākus praktikantus vai izmantotu viņu pakalpojumus. Šādā gadījumā attiecīgie deputāti no sava vidus izvēlē deputātu(-us), kurš(-i) šīs grupas vārdā ir tiesīgs (-i) parakstīt līgumu vai iesniegt pieteikumu par pieņemšanu darbā.

▼M12

Deputāti iesniedz rakstisku paziņojumu atbildīgajam dienestam, kurā precizē sadalījumu atskaitījumiem no 33. panta 4. punktā noteiktās summas.

▼M2

3. Šo noteikumu 35. un 42. pantu nepiemēro reģistrētajiem deputātu palīgiem.

4. Ievērojot Prezidija pieņemtos noteikumus, var segt arī izdevumus, kas radušies saistībā ar prakses līgumiem.

▼M12

5. Deputāti var izmantot arī fizisku vai juridisku personu sniegtus pakalpojumus, lai saņemtu tādus atsevišķos gadījumos sniegtus un precīzi aprakstītus pakalpojumus, kas ir tieši saistīti ar viņu deputāta parlamentāro pilnvaru īstenošanu, ievērojot šajā nodaļā paredzētos nosacījumus.

▼M2

6. Pakalpojumu sniegšana nedrīkst ietvert personāla nodrošināšanu, izņemot to pakalpojumu sniedzēju pagaidu pakalpojumus, kuri šādus pakalpojumus sniedz saistībā ar profesionālu un regulāru darbību un ir pilnvaroti sniegt šādus pakalpojumus saskaņā ar dalībvalsts tiesību aktiem.

▼M12

7. Prezidijs pieņem to izdevumu sarakstu, ko var segt parlamentārās palīdzības nolūkiem.

8. Eiropas Parlamenta tīmekļa vietnē publicē palīgu un praktikantu vārdus un uzvārdus, kā arī pakalpojumu sniedzēju un pilnvaroto maksātāju juridiskos nosaukumus un vārdus un uzvārdus visā to līgumu darbības laikā, turpat norādot arī deputāta vai deputātu vārdu(-us) un uzvārdu(-us), kuriem tie palīdz.

Minētie palīgi, praktikanti, pakalpojumu sniedzēji un pilnvarotie maksātāji pienācīgi pamatotu viņu drošības aizsardzības iemeslu dēļ var rakstveidā pieprasīt, lai viņu vārdus, uzvārdus vai juridiskos nosaukumus Eiropas Parlamenta tīmekļa vietnē nepublicē. Par to, vai šādu prasību apmierināt, lemj ģenerālsekretārs.

▼M12

9. Starp deputātu un deputātu palīgiem vienlaikus nevar būt spēkā vairāk par trim līgumiem, neatkarīgi no minētajos līgumos paredzētā darba ilguma. Šo ierobežojumu var palielināt līdz četriem, ja atbrīvojumu nepārprotami piešķir Parlamenta priekšsēdētājs pēc tam, kad atbildīgais dienests veicis pārbaudi un konstatējis, ka attiecīgajam deputātam ir pietiekamas biroja telpas, lai nodrošinātu atbilstību Parlamenta ēku izmantošanā piemērojamiem standartiem, ņemot vērā arī praktikantu skaitu, kuri var atrasties telpās.

10. Vismaz 25 % no summas, kas paredzēta 33. panta 4. punktā, piešķir sanāksmju izmaksu segšanai, kas radušās saskaņā ar Eiropas Savienības Pārējo darbinieku nodarbināšanas kārtības VII sadaļu. Tāpēc visas izmaksas saistībā ar parlamentārās palīdzības izdevumiem, izņemot tās, kas radušās saskaņā ar Eiropas Savienības Pārējo darbinieku nodarbināšanas kārtības VII sadaļu, kopā nevar pārsniegt 75 % no summas, kas paredzēta 33. panta 4. punktā.

Turklāt izdevumi saistībā ar 34. pantā minēto pakalpojumu sniegšanu nevar pārsniegt 25 % no summas, kas paredzēta 33. panta 4. punktā.

Šos ierobežojumus ikmēneša summām, kas paredzētas 33. panta 4. punktā, plus visam neizlietotajam atlikumam, kas pārnests uz nākamo finanšu gadu saskaņā ar 33. panta 6. punktu, aprēķina kumulatīvi un proporcionāli attiecībā uz finanšu gadu.

11. Parlaments līdz Prezidija saskaņā ar 12. punktu noteiktajam mēneša maksimālajam apjomam sedz izdevumus vietējo palīgu bruto algai vai samaksai par darbu, atskaitot PVN. Maksimālos apjomus Prezidijs var koriģēt ik gadu. Piemērojamos maksimālos apjomus publicē Parlamenta tīmekļa vietnē.

12. Maksimālais apjoms atbilst atsauces summai, kas reizināta ar trīs. Atsauces summa ir viena divpadsmitā daļa no summas, ko Eiropas Savienības Statistikas birojs publicējis kā vidējo gada bruto darba samaksu uz pilnu slodzi nodarbinātām personām attiecīgā deputāta ievēlēšanas dalībvalstī.

Tomēr šādi aprēķinātie maksimālie apjomi nevar būt zemāki par 6. pakāpes reģistrēta deputāta palīga un augstāki par 19. pakāpes reģistrēta deputāta palīga pamatalgu.

Jebkādas piemaksas sedz tikai līdz iepriekšminētajiem ik gadu aprēķinātajiem maksimālajiem apjomiem.

Maksimālos apjomus proporcionāli samazina, ja vietējais palīgs strādā nepilnu darba laiku vai ja vietējais palīgs nestrādā pilnu mēnesi.

▼M16

34.a pants

Finansiālas sekas gadījumā, ja tiek pierādīta aizskaroša izturēšanās pret reģistrētu deputāta palīgu

Ja Parlamenta priekšsēdētājs pēc aizskarošas izturēšanās jautājumā īstenotas iekšējas procedūras — kurā uzklausītas abas puses — konstatē, ka deputāts psiholoģiski vai seksuāli ir aizskāris reģistrētu deputāta palīgu, visas no attiecīgā akreditētā palīga līguma izrietošās finansiālās saistības, it īpaši palīga atalgojumu, atkāpjoties no 33. panta, Parlaments atskaita no tā segtajiem attiecīgā deputāta parlamentārās palīdzības izdevumiem, un deputāts zaudē tiesības turpmāk saņemt minētā palīga pakalpojumus.

▼B

35. pants

Pilnvarotais maksātājs

▼M18

1. Visi kāda deputāta vai deputātu grupas noslēgtie darba vai pakalpojumu sniegšanas līgumi, kā arī prakses līgumi attiecībā uz praktikantiem, kuri atrodas ievēlēšanas dalībvalstī, obligāti ir jāpārvalda pilnvarotam maksātājam, kas ir reģistrēts kādā no dalībvalstīm.

▼B

2. Pilnvarotā maksātāja pakalpojumus sniedz fiziska vai juridiska persona, kas ir pilnvarota kādā no dalībvalstīm veikt profesionālo darbību darba līgumu vai pakalpojumu sniegšanas līgumu ( 6 ) izskatīšanā nodokļu un sociālajā jomā, piemērojot valsts tiesības.

▼M12

3. Deputāts slēdz individuālu līgumu ar brīvi izraudzītu pilnvaroto maksātāju, kurš atbilst šā panta 2. punktā minētajām prasībām.

Izdevumus, kas radušies, izmantojot pilnvarotā maksātāja pakalpojumus saskaņā ar šā panta 1. punktu, sedz no 33. panta 4. punktā paredzētās summas un tos neskar 34. panta 10. punktā minētais ierobežojums attiecībā uz pakalpojumiem.

Samaksa pilnvarotajam maksātājam (bez PVN) nevar pārsniegt ne 10 % no summas algām, maksājumiem un stipendijām vietējiem palīgiem, pakalpojumu sniedzējiem un praktikantiem, par kura samaksu pilnvarotie maksātāji ir atbildīgi, ne arī 4 % no summas, kas paredzēta 33. panta 4. punktā.

Maksimālos ierobežojumus pilnvarotā maksātāja samaksai pārskata kumulatīvi par kalendāro gadu proporcionāli viņu līguma ilgumam.

▼M2

4. Līgumu starp deputātu un pilnvaroto maksātāju slēdz, pamatojoties uz Prezidija apstiprinātu tipveida līgumu.

Tipveida līgumā ir noteikta maksāšanas kārtība atbilstīgi šai nodaļai attiecībā uz līgumiem, kas minēti 1. punktā, kā arī pilnvarotā maksātāja atlīdzība un atbildība.

▼M2 —————

▼B

36. pants

Ar līdzstrādniekiem noslēgto līgumu pārvaldības kārtība

1. Pilnvarotais maksātājs saviem pārraugāmajiem līgumiem nodrošina atbilstīgu valsts un Kopienas tiesību aktu piemērošanu, jo īpaši sociālajā un nodokļu jomā.

2. Pilnvarotā maksātāja atlīdzību maksā pēc attiecīgo rēķinu uzrādīšanas.

3. Deputāti pilnvarotajiem maksātājiem iesniedz visus dokumentus un sniedz informāciju, kas viņiem ir nepieciešama, lai viņiem uzticētie līgumi būtu likumīgi un tiktu atbilstīgi pārraudzīti, bet jo īpaši dokumentus un informāciju, kas norādīta 37. panta 2. punktā, 38. panta 1. punkta a) apakšpunktā, 40. pantā, 41. panta 1. punkta a) apakšpunktā un 42. pantā.

▼M2

4. Summas, kas pilnvarotajam maksātājam pienākas saistībā ar viņam uzticēto līgumu, tostarp prakses līgumu izpildi, Parlaments izmaksā pēc apliecinošo dokumentu uzrādīšanas.

▼M18

5. Pēc deputāta pieprasījuma Parlaments izņēmuma kārtā šā deputāta vārdā tieši izmaksā neto algu tiem palīgiem, ar kuriem deputāts ir noslēdzis darba līgumu. Pilnvarotais maksātājs nekavējoties atbildīgajam dienestam sniedz informāciju par sociālo maksājumu un nodokļu atvilkumu apmēru un sagatavo algas lapas.

▼M18 —————

▼M1

6. Vajadzības gadījumā Parlaments saistībā ar darba līgumu un pēc deputāta pieprasījuma var izmaksāt avansu par 4. un 5. punktā minētajiem maksājumiem.

Avansu var izmantot arī, lai segtu izdevumus, kas radušies vietējiem palīgiem, veicot īsus braucienus. Šādā gadījumā tos izmaksā uz vienotas likmes pamata, nepārsniedzot EUR 100 vienam palīgam mēnesī. Ja izdevumi pārsniedz šo maksimālo summu, pilnvarotais maksātājs reizi ceturksnī iesniedz šos izdevumus apliecinošus dokumentus. Izņēmuma gadījumā šos apliecinošos dokumentus var aizstāt ar deklarāciju.

Par šāda avansa izlīdzināšanu pilnībā atbild pilnvarotais maksātājs un to veic, ievērojot šos īstenošanas noteikumus un piemērojamos valsts tiesību aktus.

▼B

37. pants

Parlamentārās palīdzības izdevumu segšanas pieprasījums

▼M2

1. Deputāts vai viņa pilnvarotais maksātājs saskaņā ar 34. panta b) apakšpunktu un 2., 4. un 5. punktu iesniedz atbildīgajam dienestam visu attiecīgo deputātu parakstītu pieprasījumu segt parlamentārās palīdzības izdevumus, norādot maksājumu saņēmējus un apmēru, un, izņemot 36. panta 5.a punkta b) apakšpunktā minēto gadījumu, pieprasījumu paraksta arī pilnvarotais maksātājs. Tam pievieno 38. pantā norādītos apliecinošos dokumentus attiecībā uz darba līgumiem un 41. pantā norādītos dokumentus attiecībā uz pakalpojumu sniegšanas līgumiem.

▼B

2. Deputāts nekavējoties brīdina pilnvaroto maksātāju un atbildīgo dienestu par jebkādām izmaiņām līgumattiecībās un maksāšanas norādījumos, viņam nosūtot informāciju par līgumā izdarītajiem grozījumiem.

Pilnvarotais maksātājs nekavējoties šo informāciju un apliecinošos dokumentus nosūta atbildīgajam dienestam.

▼M12

38. pants

Saistībā ar darba līgumu iesniedzamie dokumenti

Darba līguma izdevumu segšanas pieprasījumi satur:

a) deputāta ar vietējo palīgu noslēgtā darba līguma oriģinālu;

b) detalizētu darba aprakstu un precīzu adresi, kurā jāveic pienākumi;

c) sarakstu ar detalizētu algu aprēķinu, darba devēja un darbinieka sociālās nodrošināšanas iemaksām, kā arī citiem paredzamajiem maksājumiem vai izmaksām kalendārajā gadā un pie līguma izbeigšanas, un kurā ņem vērā valsts tiesību aktu noteikumus, tostarp arī attiecībā uz minimālo darba samaksu, un līgumsaistības, tostarp attiecībā uz iespējamajām komandējuma izmaksām;

d) vietējā palīga derīga personas dokumenta apliecinātu kopiju;

e) vietējā palīga pastāvīgās dzīvesvietas apliecinājumu;

f) pierādījumus par vietējā palīga kvalifikāciju un profesionālo pieredzi un

g) deklarāciju, ko parakstījis arī deputāts, ka visā vietējā palīga līguma darbības laikā viņš neiesaistīsies ne tiešā ne netiešā veidā nekādās citās darbībās – pat ne tādās, par kurām palīgam nav tiesību saņemt atlīdzību – nevienā organizācijā, kurai ir politiski mērķi, piemēram, politiska partija, fonds, kustība vai parlamenta politiskā grupa, ja šīs darbības ir tādas, kas var traucēt palīgam pildīt savus pienākumus šajā statusā vai radīt interešu konfliktu.

39. pants

Norēķinu nokārtošana

1. Par katru nodarbināto vietējo palīgu pilnvarotie maksātāji atbildīgajam dienestam ne vēlāk kā līdz 31. martam nākamajā gadā pēc Parlamenta attiecīgā finanšu gada iesniedz pārskatus par izdevumiem, kas radušies attiecībā uz algām, nodokļu atskaitījumiem un darba devēju un darbinieku sociālajām iemaksām un visiem pārējiem atmaksājamiem izdevumiem, jo īpaši lai nokārtotu avansa maksājumus. Turklāt tie sniedz pierādījumu par minēto vietējo palīgu dalību sociālā nodrošinājuma sistēmā, norādot deputātu kā darba devēju, un izziņu par apdrošināšanu pret nelaimes gadījumiem darbā, ja piemērojamajos valsts tiesību aktos prasīta šāda apdrošināšana. Viņi arī apliecina, ka ir nokārtotas visas saistības, kas noteiktas piemērojamos valsts tiesību aktos.

Gadījumā, ja tiek izbeigts līgums starp pilnvaroto maksātāju un deputātu, beidzoties deputāta pilnvarām, šīs saistības tiek izpildītas ne vēlāk kā triju mēnešu laikā.

Pārskatus, kas minēti pirmajā daļā, sagatavo saskaņā ar Parlamenta sniegtajiem norādījumiem.

2. Pēc 1. punktā minēto pārskatu pārbaudes atbildīgais dienests nosūta pilnvarotajiem maksātājiem paziņojumu, tā kopijas adresējot deputātam, un tajā konstatē veikto maksājumu atbilstību vai neatbilstību, kā arī attiecīgā gadījumā norāda trūkstošos dokumentus, kuri jāiesniedz.

Ja paziņojumā ir konstatēta maksājumu neatbilstība, to atbilstības apliecināšanai nepieciešamos dokumentus iesniedz atbildīgajam dienestam viena mēneša laikā pēc paziņojuma datuma. Ja tas netiek izdarīts, Parlaments piemēro 67. un 68. pantu.

▼M12

39.a pants

Pienākumi saistībā ar darba līgumiem

1. Pilnvarotais maksātājs dalībvalsts piemērojamos tiesību aktos noteiktajā periodā un ne mazāk kā vienu gadu pēc deputāta attiecīgā pilnvaru laika beigām veic maksājumu kvīšu uzskaiti, reģistrējot summas, kas pārskaitītas kā atalgojums un nodokļi, un darba devēja un darbinieka sociālās apdrošināšanas iemaksas. Ja līgums ar pilnvaroto maksātāju zaudē spēku pirms deputāta pilnvaru termiņa beigām, jaunajam 35. panta 3. punktā minētajam deputāta izraudzītajam pilnvarotajam maksātājam nekavējoties nosūta apliecinātu maksājumu kvīšu uzskaites dokumentu kopiju.

2. Palīgi atturas veikt jebkādas darbības, kas viņiem izraisa interešu konfliktu ar tiem deputātiem, kuriem viņi palīdz, un ar Parlamentu. Viņi nekavējoties informē attiecīgo deputātu par savu nodomu iesaistīties jebkādā apmaksātā vai neapmaksātā ārējā darbībā vai kandidēt vēlēšanās.

Tiek prasīts, lai viņi dzīvotu tādā attālumā no savas darbvietas, kas ir savienojams ar viņu pienākumu pildīšanu.

3. Deputāti nekavējoties informē atbildīgo dienestu nodaļu par visām izmaiņām darba nosacījumos, kas skar parlamentārās palīdzības izdevumus, un par jebkuriem palīgu plāniem iesaistīties ārējās darbībās vai kandidēt vēlēšanās. Deputātam ir jānodrošina, ka ārējās darbības un kandidēšana vēlēšanās netraucē palīgiem veikt savus pienākumus un nav pretrunā Savienības finanšu interesēm. Atbildīgais dienests var pieprasīt pierādījumus par to, kāda vienošanās notikusi ar attiecīgajiem palīgiem šajā nolūkā.

4. Vietējie palīgi, kas paredzējuši kandidēt vēlēšanās, ievēro valsts tiesību aktus attiecībā uz vēlēšanu kampaņām. Palīgiem vismaz oficiālās kampaņas laikā jāatrodas ikgadējā atvaļinājumā vai neapmaksātā atvaļinājumā. Ja viņi tiek ievēlēti, ar viņiem saistīto izmaksu segšana izbeidzas, ja vien viņi nevar iesniegt pierādījumu, ka viņu mandāts ir saderīgs ar viņu pienākumu veikšanu kā deputātu palīgiem.

5. Līgumos, ko noslēdz starp deputātiem un palīgiem, jābūt iekļautiem pienākumiem, kas paredzēti 2. un 4. punktā.

▼B

40. pants

Darba līguma izbeigšanas izmaksas

1. Atkāpjoties no 33. panta 3. punkta noteikumiem, var segt papildu izmaksas, kas, beidzoties pilnvaru termiņam, deputātiem radušās, izbeidzot ar vietējiem palīgiem noslēgtos darba līgumus, ja šīs izmaksas izraisa piemērojamie valsts darba tiesību akti, tostarp darba koplīgumi.

2. Šā panta 1. punktu nepiemēro, ja: a) deputātu uzreiz ievēlē atkārtoti uz nākamo Parlamenta sasaukumu; b) deputāts ir pildījis pilnvaras mazāk nekā sešus mēnešus; c) deputāts nav ievērojis ar darba līguma izbeigšanu saistītās tiesiskās prasības, tostarp nav laikus pirms pilnvaru termiņa beigām paziņojis par darba līguma izbeigšanu, izņemot, ja pilnvaru termiņa beigšanos nav bijis iespējams paredzēt iepriekš; d) deputāta palīgs saņem atlīdzību no kādas citas Kopienas iestādes vai viņu ir pieņēmis darbā cits deputāts vai deputātu grupa uz šo laikposmu; e) ja šīs izmaksas rada īpašs pušu līgums vai lēmums piešķirt prēmiju ārpus tiesiskajām saistībām un līgumsaistībām, izbeidzot darba līgumu.

3. Pilnvarotais maksātājs triju mēnešu laikā pēc attiecīgā deputāta pilnvaru beigām iesniedz atbildīgajam dienestam pieprasījumu segt 1. punktā minētās izmaksas, kurā norādīts juridiskais pamats un kuru paraksta arī deputāts.

4. Ja saskaņā ar piemērojamajiem valsts darba tiesību aktiem deputātiem ir tiesiski saistošs pienākums par izdevumiem, uz kuriem attiecas 1. punkta piemērošanas joma, maksāt summu, kas vairāk nekā trīs reizes pārsniedz 33. panta 4. punktā minēto summu, šīs izmaksas var izņēmuma kārtā segt pēc atbilstīgi sagatavotu dokumentu uzrādīšanas, kas obligāti jāapliecina atbildīgajām valsts iestādēm. Pieprasījumu segt izmaksas iesniedz, ievērojot 3. punktā paredzēto procedūru.

▼M6

5. Lai segtu ar darba līguma izbeigšanu saistītos izdevumus, ko nevar atlīdzināt saskaņā ar 1.–4. punktu, deputāti var uzdot savam pilnvarotajam maksātājam rezervēt līdzekļus no 33. panta 4. punktā minētās summas un pārnest tos uz nākamajiem finanšu gadiem, ja vien ir ievēroti turpmāk minētie nosacījumi: a) deputāts atbilstošā rakstiskā dokumentā ir apliecinājis, ka ārpus Eiropas Parlamenta un ar Eiropas Parlamenta deputātiem nesaistīti nozarē, uz kuru attiecas darba līgums, pastāv vispāratzīta prakse maksāt atlaišanas pabalstus, kas pārsniedz obligāto minimumu; b) vietējā palīga darba līgumā ir vienošanās par atlaišanas pabalsta summām, kuras atbilst saskaņā ar a) apakšpunktu noteiktajai praksei. Nekādā gadījumā saskaņotās summas nevar būt lielākas kā viena mēneša alga par katru nostrādāto gadu; c) šīs rezervētās summas deklarē par katru darbinieku, kad notiek ikgadējā izlīdzināšanas procedūra saskaņā ar 39. pantu. Pilnvarotais maksātājs atver atsevišķu šiem līdzekļiem paredzētu bankas kontu un katru gadu izlīdzināšanas nolūkā iesniedz bankas pārskatu. Katrā finanšu gadā pilnvarotais maksātājs var rezervēt tikai tādas summas, kas atbilst nodarbinātības laikposmiem no pašreizējā sasaukuma sākuma līdz attiecīgā finanšu gada beigām vai, ja līgums beidzas attiecīgajā gadā, līdz līguma beigām. Ikgadējās izlīdzināšanas procedūras laikā uzrāda uzkrājumu ienākumus no rezervētajām summām. Visus pārpalikumus vai neizmantotās summas atmaksā atpakaļ Parlamentam reizi gadā un beidzoties attiecīgajam darba līgumam.

▼M12

41. pants

Saistībā ar pakalpojumu līgumu iesniedzamie dokumenti

1. Izņemot atsevišķos gadījumos sniegtus pakalpojumus, kuru izmaksas nepārsniedz EUR 500, ieskaitot PVN, pieteikums izdevumu segšanai jāiesniedz pirms pakalpojumu sniegšanas līguma noslēgšanas un pieteikumam jāsatur: a) tāme un līguma projekts, kuru deputāts ir paredzējis noslēgt ar pakalpojumu sniedzēju un kurā ir skaidri noteikti sniedzamie pakalpojumi; b) gadījumā, ja pakalpojumu izmaksas ir vairāk nekā EUR 60 000 , ieskaitot PVN, – izvēlētā piedāvājuma pamatojums, kam jābūt ekonomiski izdevīgākajam no vismaz trim piedāvājumiem no pilnīgi neatkarīgiem pakalpojumu sniedzējiem, ņemot vērā – līdzās cenai – piedāvājuma kvalitāti un sociālos aspektus; šo ierobežojumu slieksni piemēro kumulatīvi secīgu līgumu gadījumā par līdzīgiem tā paša pakalpojumu sniedzēja pakalpojumiem; c) tādu pakalpojumu sniedzēju gadījumā, kas ir juridiskas personas, – to reģistrācijas kopija komercreģistrā vai līdzvērtīgs dokuments, kam pievienoti statūti, vai tādu pakalpojumu sniedzēju gadījumā, kas ir fiziskas personas, dokumenti, kas uzskaitīti 38. panta d) līdz f) punktā un – izņemot atsevišķos gadījumos noslēgtu līgumu gadījumā – tā g) punktā; d) tādu pakalpojumu sniedzēju gadījumā, kas ir juridiskas personas, – deklarācija par interešu konflikta neesamību, kurā apstiprināts, ka neviens, kurš iesaistīts pakalpojumu sniegšanā, nav palīgs 34. panta izpratnē vai jebkurā no 43. panta d) punktā minētajām kategorijām.

2. Pakalpojumu sniegšanas izdevumus sedz, ja deputāts atbildīgajam dienestam iesniedz rēķinu vai maksājumu deklarāciju, kurā detalizēti izklāstīti attiecīgā pakalpojumu sniedzēja faktiski sniegtie pakalpojumi, un ar pakalpojumu sniedzēju noslēgtā līguma kopiju. Rēķinam vai maksājumu deklarācijai pievieno deputāta apstiprinājumu, ka pakalpojums patiešām ticis sniegts. Pēc atbildīgā dienesta pieprasījuma deputāts arī iesniedz galvenos apliecinošos dokumentus.

Ja pakalpojumi daļēji vai pilnībā ir atbrīvoti no PVN, atbildīgais dienests var pieprasīt pilnvarotajam maksātājam uzrādīt šā atbrīvojuma juridisko pamatu.

▼M1

42. pants

Ārkārtas izdevumi

Ja vietējais palīgs, ar kuru ir noslēgts darba līgums, ilgāk nekā trīs mēnešus ir grūtniecības un dzemdību atvaļinājumā vai ir smagi slims, tad sākot no trešā prombūtnes mēneša, to daļu no viņa aizvietošanas izmaksām, ko saskaņā ar piemērojamo valsts sociālās drošības sistēmu darbiniekam maksājamie pabalsti nesedz, var segt papildus 33. panta 4. punktā minētajai summai. Pilnvarotais maksātājs iesniedz atbildīgajam dienestam pieprasījumu segt minētās izmaksas, un to paraksta arī deputāts.

▼B

43. pants

Neatmaksājami izdevumi

Atbilstīgi šīs nodaļas noteikumiem izmaksātās summas nevar tieši vai netieši izmantot:

▼M12

a) tādu līgumu finansēšanai, kas noslēgti ar organizāciju, kurai ir politiski mērķi, piemēram, politisku partiju, fondu, kustību vai parlamenta politisku grupu;

▼B

b) tādu izdevumu segšanai, par kuriem iespējams saņemt atmaksu saistībā ar citām šajos īstenošanas noteikumos vai citām Parlamenta Reglamentā paredzētām piemaksām;

c) tādu izdevumu segšanai, kas radušies saistībā ar tādu pakalpojumu sniegšanas līgumu, kas varētu izraisīt interešu konfliktu, īpaši tajos gadījumos, kad deputāts vai kāda no d) apakšpunktā minētajām personām: — ir komerciāla rakstura uzņēmuma vai organizācijas, kas darbojas kā pakalpojumu sniedzējs, daļas vai veseluma īpašniece, — ir komerciāla rakstura uzņēmuma vai organizācijas, kas darbojas kā pakalpojumu sniedzējs, valdes vai citu struktūrvienību vai izpildorgānu locekle, — var piekļūt sava pakalpojumu sniedzēja bankas kontam, — ir finansiāli ieinteresēta vai iegūst finansiālas priekšrocības saistībā ar pakalpojumu sniedzēja darbību;

▼M12

d) tādu līgumu finansēšanai, kuri ļauj nodarbināt deputātu laulātos vai pastāvīgos partnerus, vai viņu vecākus, bērnus, brāļus vai māsas, vai arī ļauj deputātiem izmantot minēto personu pakalpojumus, vai vispārēji rada jebkādu interešu konflikta iespēju, kā definēts 62. panta 1.a punktā.

▼B







6.

NODAĻA

Materiālo labumu finansēšana

44. pants

▼M1

Iespēja izmantot iekšējos pakalpojumus un materiālo labumu finansēšana

1. Prezidijs pieņem noteikumus par deputātu iespēju izmantot iekšējos pakalpojumus un par materiālo labumu finansēšanu, bet īpaši par to, kā: — deputāti izmanto dienesta automašīnas, — deputātu birojus aprīko ar mēbelēm, — deputātiem nodrošina informātikas un sakaru iekārtas, — deputātiem piegādā biroja preces, — deputāti un politiskās grupas izmanto Eiropas Parlamenta informācijas birojos viņiem paredzētās biroju telpas, — rīkojas ar deputātu dokumentiem, kas dāvinājumu vai novēlējumu veidā atstāti kādam institūtam, sabiedriskai organizācijai vai fondam, — deputātu, kuru pilnvaru termiņš ir beidzies sasaukuma laikā, personiskās lietošanas priekšmetus, kas atrodas Briseles un Strasbūras birojā, pārved uz viņu mītnes valsti, — izmanto dienesta velosipēdus, — deputātiem nodrošina valodu un informātikas kursus, — deputāti izmanto Medicīniskās aprūpes dienesta pakalpojumus.

▼B

2. Prezidijs var pieņemt arī noteikumus par priekšrocību piešķiršanu bijušajiem Parlamenta priekšsēdētājiem viņu parlamentāro pilnvaru laikā, kā arī par bijušo deputātu piekļuvi Parlamenta infrastruktūrai.







II

SADAĻA

DEPUTĀTU PILNVARU BEIGAS







1.

NODAĻA

Pārejas pabalsts

45. pants

Tiesības uz pārejas pabalstu

Sākot no tā mēneša pirmās dienas, kad beidzas deputātu pilnvaras, bijušiem deputātiem ir tiesības uz Nolikuma 13. pantā paredzēto pārejas pabalstu.

46. pants

Termiņa beigas

▼M12

1. Bijušiem deputātiem ir tiesības uz pārejas pabalstu. Ja viņi ir ieguvuši pilnvaras kādā citā parlamentā vai ieņem kādu valsts amatu, tad algu, uz kuru viņiem ir tiesības, atskaita no pārejas pabalsta.

2. Noteikumu 2. panta 3. punktu mutatis mutandis piemēro pārejas pabalstam.

3. Šajā pantā “cits parlaments” ir jebkurš parlaments, kas ir izveidots kādā no dalībvalstīm un kam ir likumdošanas pilnvaras.

4. Šajā pantā “valsts amats” ir kāds no šiem amatiem: ▼B a) algots vēlēts amats, kas saistīts ar valsts varas īstenošanu; b) valsts vai reģionālās valdības locekļu amati; ▼M12 c) vecākie ierēdņi, kas īsteno valsts varu, kā arī Savienības iestāžu ierēdņi vai locekļi. ▼B

47. pants

Pabalstu pārklāšanās

1. Ja deputātam vienlaikus ir tiesības uz pārejas pabalstu un vecuma vai invaliditātes pensiju, kuras attiecīgi minētas Nolikuma 14. un 15. pantā, bijušajam deputātam piemēro viņa izvēlēto noteikumu. Viņš par savu lēmumu informē ģenerālsekretāru ne vēlāk kā trīs mēnešus pēc pilnvaru termiņa beigām. Šāds lēmums ir neatsaucams.

2. Ja bijušais deputāts izvēlas pārejas pabalstu, vecuma vai invaliditātes pensijas pensiju pārejas pabalsta maksāšanas laikā nemaksā.

48. pants

Procedūra

▼M12

1. Lai varētu saņemt pārejas pabalstu, bijušais deputāts iesniedz pieteikumu par to ģenerālsekretāram ne vēlāk kā trīs mēnešus pēc pilnvaru termiņa beigām, pievienojot rakstisku deklarāciju, kurā norādīts, vai viņš pilda kādu no 46. pantā minētajiem amatiem.

▼B

2. Ja piemēro 47. panta 1. punktu, šim paziņojumam pievieno tajā minēto lēmumu.

3. Par jebkādu tādu apstākļu maiņu, kas ir bijuši par pamatu pārejas pabalsta piešķiršanai un kas var radīt izmaiņas šajās tiesībās, nekavējoties paziņo ģenerālsekretāram. Šaubu gadījumā ģenerālsekretārs var lūgt ieinteresēto personu sniegt paskaidrojumu.

4. Ja uz pārbaudāmu faktu pamata un no publiski pieejamiem avotiem ģenerālsekretārs iegūst informāciju, ka bijušais deputāts pilda kādu no 46. pantā minētajiem amatiem, viņš pārtrauc pārejas pabalsta maksāšanu un deputātu par to informē.

5. Bijušais deputāts jebkurā brīdī var atteikties no pārejas pabalsta. Savu lēmumu viņš paziņo ģenerālsekretāram.







2.

NODAĻA

Vecuma pensija

49. pants

Tiesības uz vecuma pensiju

1. Deputātiem, kuri savas pilnvaras ir pildījuši vismaz vienu veselu gadu, pēc pilnvaru beigām ir tiesības uz vecuma pensiju uz mūžu, un to maksā no mēneša pirmās dienas pēc tam, kad deputāts ir sasniedzis 63 gadu vecumu.

▼M3

Bijušie deputāti vai viņu likumīgie pārstāvji iesniedz pieteikumu vecuma pensijas izmaksai sešu mēnešu laikā no tiesību uz pensiju spēkā stāšanās, izņemot nepārvaramas varas gadījumus. Pēc tam, kad šis termiņš pagājis, vecuma pensija tiek piešķirta, sākot no nākamā mēneša pirmās dienas pēc pieteikuma saņemšanas.

▼B

2. Vecuma pensijas izmaksu pārtrauc, ja tās saņēmēju no jauna ievēlē Parlamentā. Gadskārtējās iemaksas, ko viņš uzkrāj nākamo pilnvaru laikā, pieskaita vecuma pensijas kapitālam, kas ir uzkrāts pirms atkārtotās ievēlēšanas. Vecuma pensijas izmaksu atsāk, tiklīdz beidzas deputāta pilnvaras Parlamentā.

3. Ja deputāts pilnvaras īsteno ar pārtraukumu, aprēķinot vecuma pensiju, visus pilnvaru termiņus saskaita.

50. pants

Pārklāšanās novēršanas noteikumi

1. Vecuma pensiju, ko deputāts saņem saistībā ar kādā citā parlamentā īstenotajām pilnvarām vienlaikus ar pilnvarām Parlamentā, atskaita no vecuma pensijas.

2. Šā panta 1. punktā minētais “cits parlaments” ir definēts 2. panta 2. punktā.

3. Aprēķinus izdara, par pamatu ņemot katras pensijas summu pirms nodokļu atvilkšanas.

4. Bijušie deputāti, kuri ir īstenojuši pilnvaras kādā citā parlamentā vienlaikus ar pilnvarām Parlamentā, deklarē vecuma pensiju, uz kuru viņiem ir tiesības saistībā ar pilnvarām šajā citā parlamentā.







3.

NODAĻA

Invaliditātes pensija

51. pants

Tiesības uz invaliditātes pensiju

1. Ja deputātam, ievērojot 55. pantā noteikto kārtību, ir noteikta invaliditāte, kas ir galīga un liedz īstenot pilnvaras un ja viņš šā iemesla dēļ demisionē, viņam ir tiesības uz invaliditātes pensiju no dienas, kad demisija stājas spēkā, ievērojot 3. punktu.

2. Tiesības uz invaliditātes pensiju zūd, ja deputāts nepaziņo par demisiju triju mēnešu laikā pēc paziņojuma par lēmumu, ar kuru ir piešķirta invaliditāte.

3. Tiesības uz invaliditātes pensiju rodas, beidzoties sasaukumam, kura laikā invaliditāte ir radusies: a) ja deputāts nevar demisionēt invaliditātes dēļ; vai b) ja lēmums par invaliditātes piešķiršanu ir pieņemts pēc tā sasaukuma beigām, kura laikā šajā pantā noteiktā procedūra ir uzsākta; vai c) ja vēl nav beidzies 2. punktā noteiktais termiņš.

52. pants

Invaliditātes pensijas aprēķināšana

1. Invaliditātes pensijas apmērs par katru pilnu deputāta pilnvaru īstenošanas gadu ir 3,5 % no Nolikuma 10. pantā noteiktās algas un viena divpadsmitā daļa no tās par katru turpmāko pilno mēnesi, taču ne mazāk kā 35 % no šīs algas, tomēr pensijas apmērs nevar pārsniegt 70 % no šīs algas.

2. Noteikumus par vecuma pensijas aprēķināšanu mutatis mutandis piemēro invaliditātes pensijas aprēķināšanai.

53. pants

Pārklāšanās novēršanas noteikumi

1. Invaliditātes pensiju, ko deputāts saņem atbilstīgi kādā citā parlamentā īstenotajām pilnvarām vienlaikus ar pilnvarām Parlamentā, atskaita no invaliditātes pensijas.

2. Šā panta 1. punktā minētais “cits parlaments” ir definēts 2. panta 2. punktā.

3. Bijušie deputāti, kuri ir īstenojuši pilnvaras kādā citā parlamentā vienlaikus ar pilnvarām Parlamentā, deklarē invaliditātes pensiju, uz kuru viņiem ir tiesības saistībā ar pilnvarām šajā citā parlamentā.

54. pants

Maksājumu pārklāšanās

Ja deputātam vienlaikus ir tiesības gan uz invaliditātes pensiju, gan uz vecuma pensiju, viņš saņem vecuma pensiju. Tomēr vecuma pensija nevar būt mazāka par invaliditātes pensiju.

55. pants

Procedūra

1. Deputāts vai viņa likumīgais pārstāvis iesniedz Parlamenta priekšsēdētājam pieprasījumu piešķirt invaliditāti, tam pievienojot medicīnisku izziņu un norādot tā ārsta uzvārdu, kas viņu pārstāvēs 56. pantā minētajā invaliditātes komisijā.

2. Triju mēnešu laikā pēc ģenerālsekretāra uzaicinājuma 56. pantā minētā invaliditātes komisija, ievērojot Parlamenta noteiktās pilnvaras, sastāda pamatotu medicīnisku ziņojumu, kurā novērtē atbilstību 51. panta noteikumiem. Ārkārtas gadījumā šo termiņu ģenerālsekretārs var pagarināt.

3. Pēc invaliditātes komisijas ierosinājuma Parlamenta priekšsēdētājs konstatē invaliditātes piešķiršanu un šo lēmumu paziņo attiecīgajam deputātam, uzaicinot viņu iesniegt demisijas pieteikumu. Negatīva lēmuma gadījumā priekšsēdētājs informē deputātu par apelācijas iespējām.

56. pants

Invaliditātes komiteja

1. Invaliditātes komisijas sastāvā ir trīs ārsti, kurus apstiprina šādi: — pirmo – attiecīgais deputāts, — otro – Parlaments, — trešo – abi iepriekšminētie, savstarpēji vienojoties.

Ja nav panākta vienošanās par trešā ārsta iecelšanu divu mēnešu laikā pēc otrā ārsta iecelšanas, Eiropas Kopienu Tiesas priekšsēdētājs norīko trešo ārstu pēc Parlamenta ierosinājuma.

2. Invaliditātes komisijas darbības izdevumus, tostarp ceļa izdevumus, sedz Parlaments.

3. Deputāts var iesniegt invaliditātes komitejai visus slēdzienus un izziņas, ko ir izsniedzis viņa ārstējošais ārsts vai speciālisti, ar kuriem viņš ir konsultējies.

4. Invaliditātes komisija strādā aizklāti.

57. pants

Invaliditātes pārskatīšana

1. Bijušais deputāts, kas vairs neatbilst 51. panta nosacījumiem, zaudē tiesības uz invaliditātes pensiju.

2. Kamēr bijušais deputāts nav sasniedzis 63 gadu vecumu, Parlaments var ik pēc pieciem gadiem likt izraudzītam ārstam pārskatīt invaliditāti ar mērķi pārbaudīt, vai deputāts joprojām atbilst noteikumiem, uz kuru pamata viņš saņem invaliditātes pensiju.

3. Šo pārskatīšanu var veikt arī pirms 2. punktā noteiktā termiņa, īpaši gadījumos, kad Parlaments ir ieguvis informāciju, ka bijušais deputāts pilda algotu amatu. Šajā gadījumā stāvokli izvērtē uz pārbaudāmu faktu pamata, kuri gūti no publiski pieejamiem avotiem, atkarībā no konkrētā gadījuma apstākļiem un pēc vispusīgas izmeklēšanas.

4. Pēc pārskatīšanu veikušā ārsta ierosinājuma invaliditātes komisija var secināt, ka bijušā deputāta veselība ir uzlabojusies un viņš vairs neatbilst 51. panta noteikumiem.

5. Lēmumu pārtraukt invaliditātes pensijas izmaksu pieņem Parlamenta priekšsēdētājs, balstoties uz invaliditātes komisijas secinājumiem. Šo noteikumu 55. un 56. pantu piemēro mutatis mutandis . Ja bijušais deputāts nenorāda ārstu, kas viņu pārstāvēs invaliditātes komisijā, piemēro 56. panta 1. punkta otro daļu.







4.

NODAĻA

Apgādnieka zaudējuma un bāreņa pensija

58. pants

Tiesības uz apgādnieka zaudējuma un bāreņa pensiju

1. Deputāta vai bijušā deputāta, kuram bija tiesības uz vecuma vai invaliditātes pensiju vai kurš pirms nāves bija uzsācis šo tiesību iegūšanu, pārdzīvojušais laulātais un viņa nāves brīdī apgādībā esošie bērni attiecīgi var saņemt apgādnieka zaudējuma un bāreņa pensiju.

2. Piemērojot šīs nodaļas noteikumus, pastāvīgajiem partneriem, kas nav laulātie, piemēro tādus pašus noteikumus kā laulātajiem, ja pāris iesniedz oficiālu kādas dalībvalsts vai kādas atbildīgās iestādes atzītu dokumentu, kas apliecina, ka viņi ir pastāvīgi partneri, kas nav laulātie.

3. Par apgādājamu bērnu uzskata laulībā dzimušu, ārlaulības vai adoptētu deputāta vai viņa laulātā bērnu, ko deputāts vai bijušais deputāts faktiski uztur. Par apgādājamu bērnu uzskata arī gaidāmo bērnu, kā arī bērnu, attiecībā uz kuru deputāts vai bijušais deputāts ir uzsācis adopcijas procedūru un kura adopcija tiks pabeigta pēc viņa nāves.

59. pants

Apgādnieka zaudējuma un bāreņa pensijas aprēķināšana

1. Apgādnieka zaudējuma un bāreņa pensijas maksimālais apmērs nepārsniedz tās vecuma pensijas apmēru, ko deputāts būtu saņēmis, beidzoties sasaukumam, ņemot vērā laiku starp nāves datumu un sasaukuma beigu datumu.

2. Bijušā deputāta gadījumā apgādnieka zaudējuma un bāreņa pensijas maksimālais apmērs nav lielāks par tās vecuma pensijas apmēru, ko deputāts saņēma vai uz ko viņam būtu tiesības.

3. Apgādnieka zaudējuma pensija, ko saņem pārdzīvojušais laulātais ir 60 % no 1. vai 2. punktā noteiktās summas un vismaz 30 % no Nolikuma 10. pantā noteiktās algas, pat ja šī summa pārsniedz 1. un 2. punktā noteiktās summas.

Apgādnieka zaudējuma pensijas apmēru neietekmē jauna laulība. Tiesības uz apgādnieka zaudējuma pabalstu nepastāv, ja konkrētie apstākļi pilnīgi liecina par to, ka laulība ir noslēgta tikai ar mērķi iegūt pabalstu. Šādā gadījumā šo stāvokli izvērtē uz pārbaudāmu faktu pamata, kuri gūti no publiski pieejamiem avotiem, atkarībā no konkrētā gadījuma apstākļiem un pēc vispusīgas izmeklēšanas.

4. Bāreņa pensija, ko saņem apgādībā esošais bērns ir 20 % no 1. vai 2. punktā noteiktās summas.

5. Ja bērnu ir vairāk nekā divi, maksimālo bāreņa pensiju summu, kuru iespējams piešķirt, sadala vienādās daļās tiesīgajiem bāreņiem.

6. Šajā gadījumā maksimālo izmaksājamās pensijas apmēru sadala laulātajam un apgādībā esošajiem bērniem saskaņā ar 3., 4. un 5. punktā noteikto procentuālo apjomu.

60. pants

Termiņa beigas

1. Apgādnieka zaudējuma un bāreņa pensiju piešķir no nākamā kalendārā mēneša pirmās dienas pēc deputāta nāves.

2. Tiesības uz apgādnieka zaudējuma pensiju beidzas tā kalendārā mēneša beigās, kad ir mirusi persona, kam ir tiesības saņemt pensiju.

3. Tiesības uz bāreņa pensiju zaudē spēku tā mēneša beigās, kad bārenis sasniedz 21 gada vecumu.

Tomēr šo tiesību termiņu pagarina uz laiku, kamēr bārenis iegūst vispārējo vai profesionālo izglītību, taču ne ilgāk kā līdz tā mēneša beigām, kad viņš sasniedz 25 gadu vecumu.

Pensiju saglabā bārenim, kas slimības vai invaliditātes dēļ nespēj sevi apgādāt. Šī slimība vai invaliditāte ir jāatzīst Parlamenta ārstam. Pensijas saņēmējs drīkst apstrīdēt ārsta lēmumu, lūdzot sasaukt tādas komisijas sanāksmi, kuru izveido saskaņā ar Regulas (EEK, Euratom, EOTK) Nr. 259/68 II pielikuma 3. iedaļā paredzētas invaliditātes komitejas izveides kārtību.

Šīs tiesības zūd, ja bērns atgūst spēju savi apgādāt. Šajā nolūkā Parlaments var likt izraudzītam ārstam viņu pārbaudīt ik pēc pieciem gadiem, lai noskaidrotu, vai viņš joprojām atbilst pabalsta saņemšanas kritērijiem.







III

SADAĻA

VISPĀRĪGI UN NOBEIGUMA NOTEIKUMI







1.

NODAĻA

Maksāšanas kārtība

61. pants

Finanšu regulas ievērošana

▼M12

1. Lai īstenotu šos īstenošanas noteikumus, kā arī attiecībā uz visiem maksājumu pieprasījumiem šo īstenošanas noteikumu saistībā, ievēro Eiropas Parlamenta un Padomes Regulu (EK, Euratom) Nr. 966/2012 ( 7 ) un Komisijas Deleģēto regulu (ES) Nr. 1268/2012 ( 8 ).

▼B

2. Ja šajos īstenošanas noteikumos ir paredzēts slēgt līgumus starp Parlamentu un trešo pusi, atbildīgais kredītrīkotājs ir pilnvarots tos parakstīt.

62. pants

Līdzekļu izmantošanas princips

1. Līdzekļi, kas izmaksāti saskaņā ar šiem īstenošanas noteikumiem, pamatojoties uz I sadaļas 4., 5. un 6. nodaļas noteikumiem, ir paredzēti vienīgi ar deputāta pilnvaru īstenošanu saistītas darbības finansēšanai, un tos nevar izmantot personisku izdevumu segšanai vai politiska rakstura subsīdiju vai dāvinājumu finansēšanai.

▼M12

1.a Deputāti, kas iesaistīti budžeta izpildē, neveic nekādas darbības, kas var radīt konfliktu starp viņa paša un Savienības finanšu interesēm.

Interešu konflikts pastāv, ja deputātu darbības nepamatoti ietekmē iemesli, kas saistīti ar ģimeni, jūtu dzīvi, ekonomiskajām vai kādām citām interesēm, kas ir kopīgas ar saņēmēju.

▼M2

2. Deputāti atmaksā Parlamentam neizmantotos līdzekļus, izņemot gadījumu, kad tie ir izmaksāti kā vienreizējs maksājums.

▼B

63. pants

Bankas pārskaitījumi, valūtas un konversijas likmes

▼M3

1. Šajos īstenošanas noteikumos paredzētos maksājumus veic ar bankas pārskaitījumu, saskaņā ar Eiropas Parlamenta un Padomes 2007. gada 13. novembra Direktīvu 2007/64/EK par maksājumu pakalpojumiem iekšējā tirgū ( 9 ). Parlaments sedz bankas pārskaitījumu maksas, kas jāmaksā pārskaitītājam. Jebkādas citas maksas jāsedz pārskaitījuma saņēmējam.

▼B

2. Maksājumus veic euro, izņemot – ja saņēmējs ir ievēlēts vai viņa dzīvesvieta atrodas dalībvalstī, kura nav euro zonā, un viņš lūdz visu maksājumu vai tā daļu veikt citas dalībvalsts valūtā.

3. Konversiju starp euro un otru valūtu veic, izmantojot euro mēneša norēķinu kursu, ko nosaka saskaņā ar Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam ( 10 ).

4. Attiecībā uz parlamentārās palīdzības izdevumu atmaksu, atkāpjoties no 3. punkta, konversiju starp euro un otru valūtu veic, izmantojot iepriekšējā gada decembra mēneša norēķinu kursu, taču viena sasaukuma laikā deputātam mēnesī pieejamā maksimālā summa izdevumu segšanai, kas izteikta valsts valūtā un pēc gada indeksācijas, kā arī pēc jebkura cita Prezidija nolemta palielinājuma piemērošanas, nevar būt mazāka par iepriekšējam gadam noteikto summu.

64. pants

Bankas konti

1. Stājoties pie pilnvaru īstenošanas, deputāts paziņo Parlamenta atbildīgajam dienestam viena vai vairāku bankas kontu datus ( IBAN numuru, BIC ( SWIFT ) kodu un bankas adresi), kuri ir uz viņa vārda un kuri ir paredzēti Nolikuma 10. pantā noteiktās algas un citu piemaksu izmaksai, kā arī pārējo izdevumu atmaksai.

Ja deputāts, bijušais deputāts vai viņa tiesību pārņēmēji nesniedz citus norādījumus, kontu, kas atvērts Nolikuma 10. pantā paredzētās algas izmaksai, izmanto arī pārejas pabalsta, pensiju un pabalstu izmaksai.

2. Lai veiktu maksājumus nevis deputātam, bet citai personai, iepriekš ir jāuzrāda maksājuma saņēmējas bankas izsniegts dokuments, kas apliecina, ka viņš ir tā konta īpašnieks, uz kuru ir jāveic maksājums, un tajā ir jānorāda konta IBAN numurs, BIC ( SWIFT ) kods un bankas adrese.

3. Saistībā ar maksājumiem par parlamentāro palīdzību deputāts paziņo pilnvarotajam maksātājam vai – 36. panta 5. punktā minētajā gadījumā – atbildīgajam dienestam sava līdzstrādnieka bankas konta datus. Līdzstrādnieka bankas konts ir jāatver tajā dalībvalstī, kurā viņš galvenokārt veic savus pienākumus. Maksājumus noformē tajā valūtā, kurā ir noteikta līdzstrādnieka alga vai honorārs.

Pilnvarotais maksātājs sava bankas konta datus paziņo atbildīgajam dienestam.

65. pants

Maksājumu datums

1. Nolikuma 10. pantā noteikto algu, pārejas pabalstu un pensijas un pabalstus izmaksā kārtējā mēneša 15. datumā. Vispārējo izdevumu piemaksu izmaksā kārtējā mēneša 1. datumā.

2. Maksājumus saistībā ar parlamentāro palīdzību pārskaita pilnvarotajam maksātājam vai 36. panta 4. un 5. punktā noteiktajā gadījumā vietējam palīgam kārtējā mēneša 15. datumā.

Attiecībā uz šiem maksājumiem ņem vērā deputāta norādījumus, kas nosūtīti līdz iepriekšējā mēneša 25. datumam.

3. Pārējo izdevumu atmaksu veic pēc šajos īstenošanas noteikumos norādīto dokumentu iesniegšanas.

4. Šajos īstenošanas noteikumos norādīto dokumentu iesniegšanas termiņš ir šāds: a) ceļa un uzturēšanās izdevumiem un piemaksām – ne vēlāk par tā kalendārā gada 31. oktobri pēc tā gada, kura laikā šis brauciens ir sācies; b) parlamentārās palīdzības izmaksām un pārējiem izdevumiem – līdz beigu termiņam, kas noteikts piemērojamos noteikumos, un ne vēlāk par tā budžeta gada 7. decembri, attiecībā uz kuru izdevumu atmaksa vai segšana tiek prasīta.

5. Ģenerālsekretārs var veikt īpašus pasākumus attiecībā uz maksājumiem, ko veic avansā par parastiem ceļa izdevumiem un uzturēšanās izdevumiem.







2.

NODAĻA

Maksājumu izlīdzināšana un līdzekļu atgūšana

▼M11

66. pants

Apliecinošo dokumentu aizstāšana

Nepieciešamo apliecinošo dokumentu zuduma gadījumā deputātam jāiesniedz paziņojums par zudumu, kuram pievieno aizstājošus apliecinošos dokumentus, kas atbilst šajos īstenošanas noteikumos paredzētajām prasībām.

▼B

67. pants

Maksājumu pārtraukšana

Ja deputāts vai pilnvarotais maksātājs neievēro šajos īstenošanas noteikumos vai saskaņā ar 35. pantu noslēgtajā līgumā noteiktās saistības, atbildīgais kredītrīkotājs, pienācīgi ņemot vērā iespējamās trešo personu likumīgās intereses, var likt pārtraukt attiecīgās piemaksas vai tās daļas izmaksu uz laiku, kas nepieciešams, lai ieinteresētā persona nokārtotu saistības vai lai izvērtētu iespēju piemērot 68. pantu.

Pirms šāda lēmuma pieņemšanas deputātu vai pilnvaroto maksātāju rakstveidā informē, un viņa rīcībā ir viens mēnesis, lai nodrošinātu šo īstenošanas noteikumu vai līguma ievērošanu. Vēstules kopiju nosūta kvestoriem un nepieciešamības gadījumā jebkurai ieinteresētai trešajai personai.

68. pants

Nepamatotu maksājumu atgūšana

1. Saistībā ar šiem īstenošanas noteikumiem nepareizi izmaksātos līdzekļus atgūst. Ģenerālsekretārs attiecīgajam deputātam sniedz norādījumus par šo summu atmaksu.

2. Visus lēmumus saistībā ar atgūšanu pieņem tā, lai tas netraucētu deputāta pilnvaru īstenošanu un Parlamenta darbību, tāpēc attiecīgo deputātu vispirms uzklausa ģenerālsekretārs.

3. Šo pantu piemēro arī bijušajiem deputātiem un trešajām personām.







3.

NODAĻA

Citi vispārēji finanšu noteikumi

69. pants

Indeksācija

1. Šo noteikumu 5. panta c) punktā, 20. pantā, 22. panta 1. un 3. punktā, 24. pantā 2. punktā un 26. panta 2. punktā noteiktās summas Prezidijs var indeksēt katru gadu maksimāli tādā apmērā, kas atbilst Eiropas Savienības gada inflācijas līmenim iepriekšējā gada oktobrī, kā to ir publicējis Statistikas birojs.

2. Šo noteikumu 33. panta 4. punktā minēto summu Prezidijs attiecīgā gadījumā indeksē katru gadu, pamatojoties uz kopīgo indeksu, ko Eurostat ir noteicis, vienojoties ar dalībvalstu statistiskas birojiem un piemērojot Regulas (EKK, Euratom, EOTK) Nr. 259/68 65. pantu. Indeksāciju piemēro ar atpakaļejošu spēku no tā gada jūlija, uz kuru attiecas indekss.

70. pants

Nodokļi

Ievērojot Nolikuma 12. panta noteikumus, deputātiem piemēro Padomes 1968. gada 29. februāra Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru ( 11 ).

71. pants

Aizturēšana

1. Nolikuma 10. pantā noteikto algu, pārejas pabalstu vai vecuma pensiju, taču ne vairāk kā trešdaļu no tās, var aizturēt pēc tiesas nolēmuma vai pēc atbildīgās administratīvās iestādes lēmuma.

2. Ģenerālsekretārs sniedz norādījumus par šāda pasākuma īstenošanu tā, lai tas netraucētu deputāta pilnvaru īstenošanu un Parlamenta darbību, tāpēc attiecīgo deputātu iepriekš uzklausa.







4.

NODAĻA

Nobeiguma noteikumi

▼M2

72. pants

Sūdzības

1. Deputāts, kurš uzskata, ka kompetentais dienests attiecībā uz viņu šos īstenošanas noteikumus nepareizi piemērojis, var rakstveidā iesniegt sūdzību ģenerālsekretāram.

Ģenerālsekretāra pieņemtajā lēmumā par izskatīto sūdzību norāda tā pamatojumu.

2. Deputāts, kurš nepiekrīt ģenerālsekretāra lēmumam, divu mēnešu laikā pēc ģenerālsekretāra lēmuma paziņošanas var pieprasīt šo jautājumu nodot kvestoriem, kuri pieņem lēmumu pēc apspriešanās ar ģenerālsekretāru.

3. Ja kāda sūdzību procedūras puse nepiekrīt kvestoru pieņemtajam lēmumam, tā divu mēnešu laikā pēc attiecīgā lēmuma paziņošanas var pieprasīt šo jautājumu nodot Prezidijam, kas pieņem galīgo lēmumu.

4. Šo pantu piemēro arī deputāta pilnvaru pārņēmējam, kā arī bijušajiem deputātiem un viņu pilnvaru pārņēmējiem.

▼M11

72.a pants

Elektroniski skenēti apliecinošie dokumenti

1. Ja šajos īstenošanas noteikumos ir paredzēta izdevumu atmaksāšanas vai segšanas pieprasījumu iesniegšana, šādus pieprasījumus var iesniegt elektroniskā formā kopā ar elektronisko parakstu.

2. Ja šajos īstenošanas noteikumos ir paredzēta apliecinošu dokumentu iesniegšana, šādus dokumentus var iesniegt kā skenētas kopijas ar nosacījumu, ka deputāts/deputāte apliecina, ka iesniegtie dokumenti atbilst to oriģināliem.

3. Lai varētu tikt pārbaudīta apliecinošo dokumentu skenēto kopiju atbilstība to oriģināliem, deputāti saglabā oriģinālus līdz tā nākamā kalendārā gada 31. decembrim, kurš seko pēc gada, kurā atmaksāšanas vai segšanas pieprasījums iesniegts.

Attiecīgie Parlamenta dienesti īsteno izlases pārbaudes sistēmu, lai nodrošinātu, ka apliecinošo dokumentu skenētās kopijas atbilst to oriģināliem.

▼B

73. pants

Stāšanās spēkā

Šie īstenošanas noteikumi stājas spēkā reizē ar Nolikumu.

74. pants

Atcelšana

Atbilstoši IV sadaļā paredzētajiem pārejas noteikumiem DIP noteikumi zaudē spēku dienā, kad stājas spēkā Nolikums.







IV

SADAĻA

PĀREJAS NOTEIKUMI

75. pants

Apgādnieka zaudējuma pabalsts, invaliditātes pensija un vecuma pensija

1. Atbilstīgi DIP noteikumu I, II un III pielikumam piešķirto apgādnieka zaudējuma pabalstu, invaliditātes pensiju, papildu invaliditātes pensiju, ko piešķir apgādībā esošajiem bērniem, un vecuma pensiju turpina izmaksāt saskaņā ar šiem pielikumiem tām personām, kas šos maksājumus saņēma pirms Nolikuma stāšanās spēkā.

▼M3

Ja bijušais deputāts, kurš saņem invaliditātes pensiju, nomirst pēc 2009. gada 14. jūlija, viņa laulātajam, partnerim vai apgādājamiem bērniem izmaksās viņa pensiju, ievērojot DIP noteikumu I pielikumā paredzētos nosacījumus.

▼B

2. Līdz Nolikuma spēkā stāšanās brīdim saskaņā ar minēto III pielikumu iegūtās vecuma pensijas tiesības paliek spēkā. Personas, kas pensijas tiesības ir ieguvušas saskaņā ar šo pensiju sistēmu, saņem pensiju, ko aprēķina, pamatojoties uz tiesībām, kas iegūtas, piemērojot minēto III pielikumu, ja tās atbilst attiecīgās dalībvalsts tiesību aktos tam paredzētajiem noteikumiem un ja tās ir iesniegušas minētā III pielikuma 3. panta 2. punktā norādīto pieprasījumu.

76. pants

Papildu pensija

▼M17

1. Papildu pensiju, kas pirms 2019. gada 1. janvāra saskaņā ar DIP noteikumu VII pielikuma 1., 3. un 4. pantu ir maksājama bijušajiem deputātiem vai citiem saņēmējiem, turpina izmaksāt saskaņā ar minēto pielikumu tā, kā to piemēro līdz 2018. gada 31. decembrim.

2. Jebkuru papildu pensiju, kas 2019. gada 1. janvārī vēl nav jāmaksā, aprēķina un izmaksā saskaņā ar DIP noteikumu VII pielikuma 1. un 2. pantu, ievērojot šādus nosacījumus un atkāpes:

a) pensija ir maksājama no tā kalendārā mēneša pirmās dienas, kas seko mēnesim, kurā deputāts sasniedz 65 gadu vecumu;

b) pensijai piemēro īpašu nodevu, kas ir 5 % no pensijas nominālvērtības. Nodeva ir tieši iemaksājama Papildu (brīvprātīgā) pensiju fondā.

▼M17

2.a Citu saņēmēju papildu (brīvprātīgai) pensijai saskaņā ar DIP noteikumu VII pielikuma 3. un 4. pantu, kas 2019. gada 1. janvārī vēl nav jāmaksā, piemēro īpašu nodevu, kas ir 5 % pensijas nominālvērtības. Nodeva ir tieši iemaksājama Papildu (brīvprātīgā) pensiju fondā.

▼B

3. Jaunas pensijas tiesības saskaņā ar minētā VII pielikuma noteikumiem pēc Nolikuma stāšanās spēkā var turpināt iegūt tie 2009. gadā ievēlētie deputāti: a) kuri bija deputāti iepriekšējā sasaukumā, un b) kuri jau ir ieguvuši vai iegūst tiesības saskaņā ar papildu pensiju shēmu, un c) attiecībā uz kuriem ievēlēšanas dalībvalsts ir pieņēmusi īpašus tiesību aktus saskaņā ar Nolikuma 29. pantu vai kuri saskaņā ar Nolikuma 25. pantu ir paši izvēlējušies valsts pensiju shēmu, d) kuriem nav tiesību uz valsts vai Eiropas pensiju saistībā ar Eiropas Parlamenta deputāta pilnvaru īstenošanu.

4. Iemaksas papildu pensijas fondā deputāti veic no saviem ienākumiem.

77. pants

Pagaidu piemaksas

1. Saskaņā ar DIP noteikumu V pielikumu piešķirto pārejas pabalstu turpina izmaksāt, piemērojot minētā pielikuma noteikumus personām, kuras šo piemaksu ir saņēmušas pirms Nolikuma stāšanās spēkā.

2. Deputātiem, kuri pilnīgi pārtrauc pildīt deputāta pilnvaras sestā sasaukuma beigās, izmaksā V pielikumā paredzēto pārejas pabalstu.

3. Attiecībā uz deputātiem, kuri saņem Nolikuma 10. pantā paredzēto algu un kuru pilnvaras beidzas pēc Nolikuma stāšanās spēkā, pilnvaru termiņu pirms attiecīgā datuma ņem vērā, aprēķinot pārejas pabalstu saskaņā ar Nolikuma 13. pantu.

4. Tomēr 3. punktā minētie deputāti var lūgt, lai pārejas pabalsta daļu attiecībā uz viņu pilnvaru posmu pirms Nolikuma spēkā stāšanās dienas aprēķina, ievērojot DIP noteikumu V pielikuma noteikumus. To pilnvaru termiņa laiku, ko ņem vērā šīs daļas aprēķināšanai, atņem no Nolikuma 13. panta 2. punktā noteiktā maksimālā laika.

▼M12

78. pants

Pārejas noteikumi, ko piemēro vietējo palīgu un pilnvaroto maksātāju līgumiem

1. Noteikumu 34. un 35. panta noteikumi, kas grozīti ar Prezidija 2015. gada 26. oktobra lēmumu, par palīgu skaitu un palīgu un pilnvaroto maksātāju atalgojumu neskar līgumus, kas vēl joprojām ir spēkā, ar noteikumu, ka pieprasījumi segt no tiem izrietošos izdevumus ir iesniegti atbildīgajam dienestam pirms 2015. gada 27. oktobra.

2. Tāda veida līgumus, kā minēts 1. punktā, var atjaunot vai grozīt tikai saskaņā ar I sadaļas 5. nodaļas noteikumiem.

▼B

79. pants

Dzīvības apdrošināšana

DIP noteikumu 19. panta 2. punktu par dzīvības apdrošināšanas līguma turpināšanu, mainīšanu vai laušanas gadījumā izmaksājamo summu, beidzoties pilnvaru laikam, piemēro visiem pilnvaras īstenojošiem deputātiem līdz sestā sasaukuma beigām ar nosacījumu, ka iemaksas ir veiktas vismaz divus gadus, un ņemot vērā apdrošināšanas polises noteikumus.

80. pants

Palīdzība bērniem ar smagu invaliditāti

Maksājumus, kas piešķirti saskaņā ar DIP noteikumu 21.b pantu, izmaksā arī turpmāk, ievērojot šo pantu, deputātiem, kam tie ir piešķirti un kas tiek atkārtoti ievēlēti 2009. gadā.

81. pants

Deputāti, uz kuriem attiecas Nolikuma 25. pants vai 29. pants

1. 2009. gadā atkārtoti ievēlētie deputāti, kas ir izmantojuši Nolikuma 25. pantā piedāvātās izvēles tiesības, algu, pārejas pabalstu, vecuma pensiju, invaliditātes pensiju un apgādnieka zaudējuma pensiju laikposmā pēc Nolikuma stāšanās spēkā saņem tikai saskaņā ar valsts tiesību aktiem, un tās sedz tikai no attiecīgās dalībvalsts budžeta.

Turklāt šā punkta pirmajā daļā minētie deputāti var lūgt Parlamentu izmaksāt pārejas pabalstu attiecībā uz pilnvaru termiņu pirms Nolikuma stāšanās spēkā, ievērojot DIP noteikumu V pielikuma noteikumus.

2. Šo kārtību piemēro arī deputātiem, attiecībā uz kuriem ievēlēšanas dalībvalsts ir pieņēmusi īpašu tiesisko regulējumu saskaņā ar Nolikuma 29. pantu.

3. Atkāpjoties no 7. panta 2. punkta, attiecībā uz deputātiem, kuru ievēlēšanas dalībvalsts ir pieņēmusi īpašu tiesisko regulējumu saskaņā ar Nolikuma 29. pantu, vai attiecībā uz deputātiem, kuri saskaņā ar Nolikuma 25. pantu paši ir nolēmuši pievienoties valsts shēmai, apdrošināšanas prēmijas trešo daļu, kas jāsedz pašiem deputātiem, pārskaita tieši un individuāli no personīgā konta.

4. Atkāpjoties no 3. panta 1. punkta, bijušie deputāti, kuri saņem pensiju atbilstīgi valsts shēmai, piemērojot Nolikuma 25. vai 29. pantu, ir tiesīgi uz divām trešdaļām medicīnas izdevumu, ar grūtniecību vai bērna piedzimšanu saistītu izdevumu atmaksu, ievērojot nosacījumus, kas paredzēti šajos īstenošanas noteikumos, ja viņiem nav veselības apdrošināšanas pamatseguma.

▼M10

5. Bijušie deputāti, kuri saņem pensiju atbilstīgi valsts shēmai, piemērojot Nolikuma 25. vai 29. pantu, un slimo ar slimību, kas atzīta par smagu, ir tiesīgi uz tādu medicīnas izdevumu atmaksu, kuri saistīti ar uzsāktas ārstēšanas turpināšanu, atbilstoši šajos īstenošanas noteikumos paredzētajiem nosacījumiem un ja: a) smagā slimība ir sākusies pilnvaru laikā un ir liegusi deputātam pildīt pienākumus atlikušajā pilnvaru laikā; b) Parlaments deputāta pilnvaru laikā ir atzinis šo slimību par smagu un c) slimības ārstēšana ir sākta deputāta pilnvaru laikā.

Ja bijušajam deputātam ir veselības apdrošināšanas pamatsegums, šīs tiesības piemēro papildinoši, proti, lai segtu izmaksas, kuras netiek segtas no pamatseguma.

▼M3

82. pants

Atteikšanās no medicīnas izdevumu atmaksas pārejas periods

Deputātiem, kuri saskaņā ar 3. panta 4. punktu atsakās no tiesībām uz medicīnas izdevumu atlīdzinājumu līdz 2011. gada 15. martam, tos atmaksā atbilstoši minētā punkta nosacījumiem ar atpakaļejošu datumu līdz 2009. gada 14. jūlijam vai sākot ar pirmo mēnesi pēc pēdējās medicīnas izdevumu atmaksāšanas, kas veikta saskaņā ar 3. panta 1. punktu.